title: Aquitarin Power Rangerit

text: Cestro oli Aquitarin Power Rangereiden tekniikkanero. Kun Billy ennen ninjakolikoiden tuhoutumista onnistui muuttamaan itsensä takaisin oikean ikäiseksi alkoivat hän ja Cestro etsiä vastaavaa parannuskeinoa muillekin rangereille. Samalla he kaksi yrittivät parantaa Aquitarin Rangereiden oloja, jotta he sietäisivät mahdollisimman hyvin Maan olosuhteita. Cestro sai Alien rangereista Delphinen lisäksi eniten huomiota sarjassa "Mighty Morphin Alien Rangers".


title: Aquitarin Power Rangerit

text: Myöhemmin Cestro palasi eräässä "Power Rangers Zeon" jaksossa pyytämään Billyn apua taistelussa Hydro Contaminatoreja vastaan. Cestro näyttäytyi hetkellisesti myös Delphinen kanssa, kun Trey of Triforia oli tehnyt pakkolaskun Aquitarille. Koko Aquitarin Rangereiden ryhmä näyttäytyi kauden lopulla, kun he saapuivat Maahan taistelemaan Zeo Rangereiden rinnalla King Mondon robottihirviötä ja Rita Repulsan laukkuhirviötä vastaan. Jaksoissa Aquitarin Rangerit yrittivät myös auttaa nopeasti vanhenemaan alkanutta Billyä, jonka vanheneminen johtui aiemmin tapahtuneesta ninjakolikoista voimansa ottaneen laitteen käytöstä.


title: Aquitarin Power Rangerit

text: Häntä näytteli Karim Prince.


title: Aquitarin Power Rangerit

text: Tideus oli Keltainen Aquitarin Ranger ja samalla ensimmäinen miespuolinen keltainen ranger. Tideus oli hyvin totinen henkilö, joka otti tehtävänsä Power Rangerina erittäin vakavasti. Tideus oli yksi fyysisesti vahvimmista Aquitarin Rangereista ja samalla myös yksi terveimmistä. Hän ohjasi Keltaista Battleborgia ja Maassa ollessaan myös Keltaista Shogunzordia. Keltaisen Aquitarin Rangerin symboli oli kolmio. Hän pystyi myös lähettämään keltaisia kolmion muotoisia energiasäteitä vihollisiinsa.


title: Aquitarin Power Rangerit

text: Häntä näytteli Jim Gray.


title: Aquitarin Power Rangerit

text: Corcus oli Musta Aquitarin Ranger. Hän oli taisteluissa melko kuumaverinen, vaikka olikin viisikosta muuten kaikkein hiljaisin. Mustan Aquitarin Rangerin symboli oli viisikulmio. Hän ohjasi Mustaa Battleborgia ja Maassa ollessaan myös Mustaa Shogunzordia.


title: Aquitarin Power Rangerit

text: Häntä näytteli Alan Palmer.


title: Aquitarin Power Rangerit

text: Mighty Morphin Power Rangers RangerCentralissa


title: Dihydrostreptomysiini

text: Dihydrostreptomysiini (CHNO) on puolisynteettinen aminoglykosidiantibiootti, jota käytetään lähinnä eläinlääketieteessä.


title: Dihydrostreptomysiini

text: Dihydrostreptomysiini muistuttaa rakenteeltaan streptomysiiniä ja on sen johdannainen. Se eroaa streptomysiinistä siten, että streptomysiinin sisältävä aldehydiryhmä on pelkistynyt hydroksyyliryhmäksi. Dihydrostreptomysiiniä valmistetaan streptomysiinistä pelkistämällä. Yhdiste tehoaa samoihin bakteereihin kuin streptomysiinikin, erityisesti gramnegatiivisiin bakteereihin, mutta "Pseudomonas aeruginosa" -kannat ovat usein sille resistenttejä. Eräät muutkin bakteerit kehittävät dihydrostreptomysiinille suhteellisen helposti vastustuskyvyn.


title: Dihydrostreptomysiini

text: Kuten muutkin aminoglykosidit, dihydrostrepromysiini vaikuttaa sitoutumalla bakteerien ribosomien 30S-alayksikköön ja estävät proteiinisynteesiä. Dihydrostreptomysiini on ototoksinen ja aiheuttaa kuulovaurioita, minkä vuoksi sitä ei enää käytetä ihmisten lääkitsemiseen. Sitä voidaan käyttää vasikoiden ripuliin, vasikoiden stafylokokki-infektion hoitoon, sekä koirilla, lehmillä, sioilla ja hevosilla "Leptospira"-infektioiden hoitoon. Dihydrostreptomysiiniä voidaan käyttää yhdessa G-penisilliinin, muiden penisilliinien, tai kefaleksiinin kanssa.


title: Sideshow

text:
Sideshow on esittävän taiteen muoto, jonka juuret ovat amerikkalaisessa sirkus- ja karnevaaliperinteessä. Suomenkielessä sideshown käsitteelle ei ole vastaavaa sanaa, jolloin esimerkiksi mediassa sideshowsta saatetaan puhua friikkisirkuksena.
Vapaasti suomennettuna se on väliohjelma. Sirkusväen kielenkäytössä se on voinut alkuaan olla mikä tahansa pääohjelman väliaikoina tapahtuva esitys. Nykyään se vertautuu ten-in-one -esitystyyppiin, joka sisältää usein elementtejä, jotka ovat tavallisessa esitystaiteessa poikkeuksellisia: tulennielemistä, piikkimatolla makaamista tai miekan nielemistä. Sideshowtaiteilijoiden esitykset ovat joskus niin vaativia, että niiden tekeminen ilman perusteellista harjoittelua voi olla hengenvaarallista.


title: Sideshow

text: Kautta aikojen on pidetty maksusta näytteillä erilaisia luonnon harvinaisia erikoisuuksia, joita ihmisten odotetaan tulevan katsomaan.


title: Sideshow

text: Usein sideshow on koottu pysyvän tai liikkuvan gallerian- tai näyttelynomaiseksi omituisuuksien esittelyksi, joita voivat olla mm. merenneidot, kääpiöt tai jättiläiset. Toisinaan näyttelykohteet ovat keinotekoisia. Asiaan liittyy yleensä myös materiaalin myyntiä.


title: Sideshow

text: Sideshow'ta ei pidä sekoittaa elokuviin ja teatteriin, jotka kertovat todellisista tai kuvitteellisista, joskus kummallisistakin hahmoista.


title: Sideshow

text: Perinteinen sideshow oli tavallinen varsinkin sirkuksissa muun ohjelman ohessa, mutta se voi olla myös esityksen yksinomainen muoto.


title: Sideshow

text: Perinteinen sideshow jaotellaan usein neljään eri päätyyppiin:Working acts ovat sideshow-esityksiä, joissa tehdään erilaisia uskomattomia (ja usein myös hengenvaarallisia) temppuja. Tällaisia temppuja ovat esimerkiksi miekannieleminen, erilaiset fakiiritemput, joissa neuloja työnnetään kehoon, tulennieleminen ja -puhaltaminen sekä veitsenheitto.


title: Sideshow

text: Sideshowbannerien maalaus on oma arvostettu lajinsa. Fred G. Johnsonia pidetään yhtenä maailman parhaimmista sideshowbannerien tekijöistä.


title: Sideshow

text: Moderni sideshow yhdistelee erilaisia elementtejä, ja esitykset sisältävät usein vanhojen "working acts" -temppujen lisäksi myös kokonaan uudenlaista erityisosaamista. Moderni sideshow voi olla myös taiteen rajoja ylittävää ja siihen yhdistellään ryhmästä riippuen tanssia, teatteria, musiikkia, mimiikkaa sekä sirkusta.


title: Joy Newman

text: Joy Ernestine Newman (17. marraskuuta 1945 Edmonton, Suur-Lontoo) on brittiläinen entinen uimahyppääjä.


title: Joy Newman

text: Newman osallistui Tokion olympialaisissa 1964 kymmenen metrin kerroshyppyihin, joissa hän sijoittui yhdeksänneksitoista. Hän voitti samassa lajissa kultaa brittiläisen imperiumin ja kansainyhteisön kisoissa 1966.


title: Storuman

text: Storuman on samannimisen Storumanin kunnan keskustaajama. Se sijaitsee Västerbottenin läänissä ja Lapin historiallisessa maakunnassa Pohjois-Ruotsissa. Vuoden 2010 lopussa taajamassa oli 2 207 asukasta.


title: Vilhelmina

text: Vilhelmina on samannimisen Vilhelminan kunnan keskustaajama. Se sijaitsee Västerbottenin läänissä ja Lapin historiallisessa maakunnassa Pohjois-Ruotsissa. Vuoden 2010 lopussa taajamassa oli 3 657 asukasta.


title: Vilhelmina

text: Vilhelmina oli 1970-luvun alun kuntauudistukseen asti kauppala.


title: 20 vuotta myöhemmin – live 2000

text: 20 vuotta myöhemmin – Live 2000 on Hassisen koneen vuonna 2010 ilmestynyt live-albumi, joka on äänitetty Joensuun Ilosaarirockissa kesällä 2000, jolloin yhtye teki yhden esiintymisen mittaisen comebackin. Tuolloin lavalla nähtiin kaikki yhtyeessä vuosina 1979–1982 vaikuttaneet muusikot, lukuun ottamatta "Harsoinen teräs" -albumilla soittanutta Jukka Ormaa, joka ei ollut paikalla.


title: 20 vuotta myöhemmin – live 2000

text: Poko Rekords julkaisi konsertin DVD-formaatissa jo vuonna 2001 nimellä "Hassisen kone – 20 vuotta myöhemmin". DVD:llä on lisäksi mukana viisi kappaletta, jotka ovat alun perin ilmestyneet Aki Kaurismäen elokuvassa "Saimaa-ilmiö" vuonna 1981, yhtyeen tarina ja diskografia sekä kuvagalleria.


title: Sten Pentus

text: Sten Pentus (s. 3. marraskuuta 1981 Tallinna) on virolainen moottoriurheilija. Hän aloitti uransa karting-sarjoissa. Vuonna 2000 Pentus voitti Formula Baltic -sarjan mestaruuden. Vuosina 2000–2001 Pentus voitti Viron Formula 4 -sarjan mestaruuden. Vuosina 2008–2011 Pentus kilpaili Formula Renault 3.5 -sarjassa saavuttaen kaksi voittoa. Vuonna 2012 Pentus kilpaili Auto GP -sarjassa saavuttaen 14 pistettä. Pentus on kilpaillut myös muun muassa Formula Renault NEC, Toyota Racing Series ja Formula Renault UK -sarjoissa.


title: Sten Pentus

text: Hänen sisarensa Keit on poliitikko.


title: Sten Pentus

text: Elokuussa 2014 hän meni naimisiin Kristel Reinsalun kanssa.


title: Halkola

text: Halkola on seuraavien henkilöiden sukunimi:


title: Hallikainen

text: Hallikainen on suomalainen sukunimi, joka on muun muassa seuraavilla henkilöillä:


title: Halmela

text: Halmela on seuraavien henkilöiden sukunimi:


title: Halmetoja

text: Halmetoja on suomalainen sukunimi, joka on muun muassa seuraavilla henkilöillä:


title: Hautakoski

text: Hautakoski on seuraavien henkilöiden sukunimi:


title: Hietakyyhky

text: Hietakyyhky ("Pterocles orientalis") on hietakyyhkyjen heimoon kuuluva lintulaji.


title: Hietakyyhky

text: Hietakyyhky on rakenteeltaan iso ja voimakas ja se on 30-35 senttimetriä pitkä. Siivet ovat leveät, pitkät ja teräväkärkiset ja yläpuolelta kullanruskeat. Pyrstö on lyhyt. Molemmilla sukupuolilla on iso, musta vatsalaikku ja kermankeltainen rintavyö. Koiraalla on harmaa pää ja rinta ja ruskea kurkku, jonka keskellä on musta laikku. Naaraan rinta on kellanruskea ja siinä on heikkoja, mustia täpliä.


title: Hietakyyhky

text: Hietakyyhkyn lentoääni on rullaava tai puliseva "tjyrrr'r'r're-ka", joka hidastuu loppua kohti. Lentoon lähtiessä hietakyyhky päästää joskus sointuvan "tjuuo" -äänen.


title: Hietakyyhky

text: Hietakyyhkyja elää Portugalissa, Espanjassa, Pohjois-Afrikassa, Lähi-idässä ja Keski-Aasiassa.


title: Hietakyyhky

text: Hietakyyhky pesii vähäkasvustoisilla tasangoilla. Se voi nousta myös korkeammalle vuorille ja on sukulaislajejaan vähemmän riippuvainen lämmöstä. Hietakyyhkyt lentävät lähinnä aamuisin kymmeniä kilometrejä juomapaikoille.


Alppihiihdon maailmanmestaruuskilpailut 2015 järjestettiin Vailissa / Beaver Creekissä, Coloradossa, Yhdysvalloissa 2.–15. helmikuuta 2015. Valinta kisojen paikkakunnasta tehtiin Turkissa kesäkuussa 2010. Aiemmin alppihiihdon MM-kilpailut oli järjestetty Vailissa kahdesti vuosina 1999 ja 1989.


title: Alppihiihdon maailmanmestaruuskilpailut 2015

text: Vailissa järjestettiin avajais- ja mitaliseremoniat ja Golden Peak Race -rinteellä kilpailtiin joukkuekilpailu ja miesten suurpujottelu ja pujottelu karsinnat.


text: Beaver Creekissä kilpailtiin muut kilpailut, miesten kilpailut laskettiin Birds of Prey / Golden Eagle -rinteellä. Naisten vauhtilajit laskettiin Raptor -rinteellä ja tekniikkalajit Golden Eagle -rinteellä.


text: Päivämäärä: 7. helmikuuta Birds of Prey, Beaver Creek Ainoa kilpailuun osallistunut suomalainen Andreas Romar sijoittui 31:nneksi.


text: Päivämäärä: 5. helmikuuta Golden Eagle, Beaver Creek Kilpailu siirrettiin edellispäivältä. Ainoa kilpailuun osallistunut suomalainen Andreas Romar keskeytti.


text: Yhdysvaltalainen Bode Miller kaatui rajusti kauden avauskilpailussaan saaden syvän haavan pohkeeseensa ja hän ei pystynyt osallistumaan muihin MM-kilpailuihin. Lasku oli myös Millerin uran viimeinen.


text:
Päivämäärä: 13. helmikuuta Golden Eagle, Beaver Creek
Yhdysvaltalainen Ted Ligety voitti kolmannen peräkkäisen suurpujottelun maailmanmestaruuden ja neljännen peräkkäisen suurpujottelun arvokilpailun.


text: Kilpailuun osallistui kolme suomalaista: Marcus Sandell, Samu Torsti ja Eemeli Pirinen. Marcus Sandell sijoittui 14:nneksi, Samu Torsti sijoittui 21:nneksi ja Eemeli Pirinen laski ulos ensimmäisellä kieroksella.


text: Päivämäärä: 15. helmikuuta Golden Eagle, Beaver CreekRanskalainen Jean-Baptiste Grange voitti toisen maailmanmestaruudensa ja kolmannen MM-mitalinsa pujottelussa.


text: Ainoa kilpailuun osallistunut suomalainen Joonas Räsänen laski ulos ensimmäisellä kieroksella.


text: Päivämäärä: 8. helmikuuta Birds of Prey ja Golden Eagle, Beaver Creek Ainoa kilpailuun osallistunut suomalainen Andreas Romar sijoittui seitsemänneksi.


text: Tšekkiläinen Ondřej Bank kaatui erittäin rajusti syöksyosuudella, mutta selvisi tilanteesta aivotärähdyksellä ja ruhjeilla.


text: Päivämäärä: 6. helmikuuta Raptor, Beaver Creek


text: Päivämäärä: 3. helmikuuta Raptor, Beaver Creek


text: Päivämäärä: 12. helmikuuta Golden Eagle, Beaver CreekKilpailuun osallistui kaksi suomalaista: Merle Soppela ja Kristiina Rove. Merle Soppela sijoittui 31:nneksi ja Kristiina Rove laski ulos toisella kieroksella.


text: Päivämäärä: 14. helmikuuta Golden Eagle, Beaver CreekYhdysvaltalainen Mikaela Shiffrin voitti toisen peräkkäisen maailmanmestaruuden ja kolmannen arvokilpailun pujottelussa. Shiffrin on voittanut toistaiseksi kaikki pujottelun arvokilpailut joihin on osallistunut. Tšekkiläinen Šárka Strachován voitti neljännen MM-mitalinsa pujottelussa.


text: Kilpailuun osallistui kaksi suomalaista: Merle Soppela sijoittui 21:nneksi ja Kristiina Rove laski ulos toisella kieroksella.


text: Päivämäärä: 9. helmikuuta Raptor ja Golden Eagle, Beaver Creek


text: Päivämäärä: 10. helmikuuta Golden Peak Race, VailKilpailu käytiin parisuurpujotteluna, jossa kaksi nais- ja miesparia laski vastakkain ja parin voittaja sai pisteen. Tasatilanteessa laskettiin nopeimman nais- ja mieslaskijan ajat yhteen, se maa jolla oli nopein yhteisaika voitti.


text: Isäntämaa


title: James Wilkinson

text: James Wilkinson (24. maaliskuuta 1757 – 28. joulukuuta 1825) oli yhdysvaltalainen sotilas ja valtiomies, joka oli mukana useissa skandaaleissa. Hän palveli siirtokuntien armeijassa Yhdysvaltain vapaussodan aikana, mutta joutui eroamaan kahdesti. Wilkinson toimi kahdesti Yhdysvaltain armeijan johtavana kenraalina sekä Louisianan territorion ensimmäisenä kuvernöörinä vuosina 1805–1807. Hän johti kahta Yhdysvaltain epäonnistunutta hyökkäystä Kanadaan Vuoden 1812 sodassa. Kuolemansa jälkeen Wilkinson todettiin espanjalaisten agentiksi, joka oli usean vuosikymmenen ajan toiminut Yhdysvaltoja vastaan.


title: James Wilkinson

text: James Wilkinson syntyi lähellä Benedictiä, Marylandissa, maatilan poikana. Hänen isoisänsä oli aikoinaan ostanut Stoakley Manorin Calvertin piirikunnasta. Wilkinsonin perhe tunsi edustavansa korkeampaa yhteiskuntaluokkaa, vaikka he eivät olletkaan rikkaita. James omaksui jo nuorena käsityksen että ”kuva kunniallisuudesta oli tärkeämpi kuin todellisuus”. Isä Joseph Wilkinson kuoli 1764 Jamesin ollessa seitsemänvuotias. Saman vuoden aikana Stoakley Manor myytiin. Vanhin poika Joseph peri kaiken, ja James jäi ilman omaisuutta.


title: James Wilkinson

text: Wilkinson sai varhaiskoulutuksensa isoäitinsä palkkaamalta yksityisopettajalta. Wilkinson opiskeli lääketiedettä Philadelphiassa Pennsylvanian yliopistossa. Hän piti lyhyen aikaa praktiikkaa kotiseudullaan, mutta lopetti sen pian ja liittyi 1775 mukaan Yhdysvaltain itsenäisyyssotaan. Palveltuaan jonkin aikaa kivääripataljoonassa Marylandin miliisissä Wilkinson nimitettiin siirtokuntien armeijan kapteeniksi. Hän palveli kenraalimajuri Nathanael Greenen adjutanttina Bostonin piirityksessä ja otti osaa Dorchester Heightin linnoittamiseen 1776. Samana vuonna Wilkinson osallistui myös kenraali Benedict Arnoldin johtamaan Quebecin sotaretkeen.


title: James Wilkinson

text: Wilkinson osasi esiintyä edukseen oikeiden henkilöiden silmissä ja nousi nopeasti arvoasteikossa. Joulukuussa 1776 Wilkinsonista tuli everstiluutnantti ja siirtokuntien armeijan pohjoisen osaston komentajan kenraali Horatio Gatesin adjutantti. Gatesista tuli hetkellisesti Wilkinsonin suurin hyväntekijä.


title: James Wilkinson

text: Pääasiassa Gatesin myötävaikutuksesta Wilkinson nimitettiin siirtokuntien armeijan pohjoisen osaston adjutanttikenraaliksi. Marraskuussa 1777, vain 20-vuotiaana, hänet nimitettiin prikaatinkomentajaksi. Kun Gatesista tuli siirtokuntien Kongressin sotalautakunnan päämies, Wilkinson siirtyi hänen sihteerikseen. George Washingtonia vastaan suunnatun Conway Cabal -salaliiton epäonnistuminen rikkoi Wilkinsonin ja Gatesin välit. Tämä johti Wilkinsonin eroon lautakunnasta 1778, mutta vuotta myöhemmin hän palasi toimeen päämajoitusmestarina. Maaliskuussa 1781 Wilkinson irtisanoi itsensä ”virkaansa soveltumattomana”.


title: James Wilkinson

text: Monien muiden upseerien tavoin Wilkinson matkusti länteen 1780-luvun alussa. Hän asettui asumaan lähellä Ohion putouksia sijainneeseen Louisvilleen, jossa hän oli merkittävä kauppias, maanviljelijä ja vaikutusvaltainen mies. Samoihin aikoihin Kentuckyn piirikunta halusi irtautua Virginiasta. Wilkinson otti aktiivisesti osaa liikkeeseen, joka ajoi tulevan Kentuckyn asiaa. Kentuckyläisten sisällä hän muodosti ystävineen erillisen ryhmän, joka alkoi suunnitella itsenäistä Kentuckyn tasavaltaa.


title: James Wilkinson

text: Espanjan hallitseman New Orleansin kuvernööri Esteban Miró sulki Mississippijoen kauppaliikenteen amerikkalaisilta vuonna 1784. Teko aiheutti kentuckyläisten keskuudessa tyytymättömyyttä Yhdysvaltoja kohtaan, koska se ei estänyt espanjalaisten toimia. Espanjalaiset takavarikoivat yleisesti joella luvatta liikkuvien amerikkalaisten omaisuuden.


title: James Wilkinson

text: Kaksi turhaa passihakemusta tehnyt Wilkinson matkusti New Orleansiin keväällä 1787. Hän teki matkan ilman siihen oikeuttavaa lupaa ja kuljetti jokialuksessaan tupakkaa, jauhoja, voita ja pekonia. Espanjan vartioasemat eivät pysäyttäneet Wilkinsonia, vaan päästivät hänet läpi. New Orleansissa kuvernööri Miró vastasi hänen hyvinvoinnistaan ja turvallisuudestaan. Wilkinsonin poliittinen ja sotilaallinen maine oli ehtinyt kantautua New Orleansiin, eikä hänen kulkuaan haluttu estää ennen kuin matkan tarkoitus selvisi. Joidenkin lähteiden mukaan kuvernööri Miróa varoitettiin pidättämästä Wilkinsonin asemassa olevaa korkea-arvoista virkamiestä, koska menettely olisi saattanut johtaa Yhdysvaltain ja Espanjan väliseen sotaan.


title: James Wilkinson

text: Kesällä 1787 Wilkinson teki yksityisen kauppasopimuksen Louisianan espanjalaisten virkailijoiden kanssa päästääkseen paremmin tyydyttämään omia liiketoiminnallisia tarpeitaan. Wilkinson vannoi lisäksi uskollisuudenvalan Espanjan monarkialle. Hän alkoi vakoilla Yhdysvaltoja Espanjan salaisen palvelun asiamiehenä, koodinimellä agentti 13. Wilkinsonin tehtävänä oli muun muassa yrittää siirtää Yhdysvaltain läntiset siirtokunnat Louisianan espanjalaisten vaikutusvaltaan. Hän lähetti espanjalaisille yksityiskohtaisia esityksiä niistä keinoista, joilla voisi estää Yhdysvaltain leviämisen länteen. Wilkinson käytti kirjeissään salakieltä, mikä oli yleistä aikakaudella, jolloin monet eri tahot avasivat kirjeitä.


title: James Wilkinson

text: Intiaanien lisääntyneet hyökkäykset 1790-luvun alussa saivat kentuckyläiset tarttumaan aseisiin. Wilkinson halusi Kentuckyn vapaaehtoisista kootun armeijan ylimmän johtajuuden, mutta joutui toimimaan kenraali Charles Scottin alaisuudessa. Joulukuussa 1791 Wilkinson liittyi Yhdysvaltain vakinaiseen armeijaan. Hän lähetti asiasta pitkän selonteon New Orleansiin Mirólle.


title: James Wilkinson

text: Wilkinson palveli vuosina 1792–1794 prikaatinkenraalina kenraali Anthony Waynen komentamissa joukoissa, jotka lähetettiin Ohionlaakson alueille lopettamaan intiaanien aiheuttamat levottomuudet. Wilkinson uskoi saavansa vastaperustetun Yhdysvaltain legioonan (Legion of the United States) ylimmän komentajuuden, mutta virkaan nimitettiin intiaanisotien veteraani Wayne. Ensimmäisen vuoden Wilkinson teki toimistotöitä Fort Washingtonissa Waynen kouluttaessa uutta miehistöään. Wilkinsonin työhön kuului kurinpidon ohella pitää yllä yhteyksiä linnakkeisiin, jotka saattoivat joutua intiaanien hyökkäysten kohteiksi. Hänelle jäi kenraalintyönsä ohella myös hyvää aikaa hoitaa salaisen asiamiehen tehtäviään.


title: James Wilkinson

text: Wilkinson osallistui elokuussa 1794 prikaatinkenraalina Ohionlaakson intiaanisodat päättäneeseen Fallen Timbersin taisteluun. Hän johti taistelussa oikeaa siipeä, joka oli vain hetkellisesti kosketuksissa vihollisen kanssa. Lyhyttä taistelua juhlittiin Yhdysvaltain suurena voittona.


title: James Wilkinson

text: Monien raporttien mukaan Wilkinson juonitteli jatkuvasti Waynea vastaan. Samalla hän jatkoi yhteydenpitoa New Orleansiin ja osoitti monin tavoin hyödyllisyytensä Espanjalle. Wilkinson oli tarkoin perillä Yhdysvaltain sotilasoperaatioista ja ilmoitti niistä Louisianan kuvernöörille. Kun Yhdysvallat kunnosti Ohiojoen suulla Fort Massacin, vastakkaiselle rannalle rakennettiin Wilkinsonin suosituksesta espanjalaisten varustus.


title: James Wilkinson

text: Vuonna 1796 presidentti Washington ylensi Wilkinsonin kenraalimajuriksi ja hänestä tuli Yhdysvaltain kaikkien läntisten joukkojen komentaja. Huhut hänen mahdollisista yhteyksistä Espanjaan lisääntyivät, mutta selvää näyttöä häntä vastaan ei ollut. Lisäksi Washington halusi parantaa huonoja suhteita Espanjaan ja toivoi Wilkinsonin toimivan rauhan välittäjänä Yhdysvaltain ja Espanjan välillä.


title: James Wilkinson

text: Vuoden 1796 loppuun mennessä Espanja oli maksanut noin 32 000 dollaria Wilkinsonin palveluista (pääasiassa raportteja Yhdysvaltain joukkojen liikkeistä ja suunnitelmista), mutta hänen henkilökohtainen taloutensa pysyi huonona. Wilkinsonia syytettiin maakeinottelusta ja armeijan sopimusten laiminlyönnistä. Maaliskuussa 1797 Wilkinson oli Yhdysvaltain armeijan ylipäällikkönä presidentti John Adamsin virkaanastujaisissa. Seuraavan vuosisadan alussa Wilkinsonilla oli hyvät suhteet presidentti Thomas Jeffersoniin, joka auttoi häntä ottamaan ranskalaisilta ostetun Louisianan territorion muodollisen hallinnan.


title: James Wilkinson

text: Maaliskuussa 1804 Wilkinson lähetti Madridiin tietoja Lewisin ja Clarkin retkikunnan tulevasta tutkimusmatkasta Pohjois-Amerikan länsiosiin. Uutisen takia Madridissa epäiltiin, että Yhdysvaltain asutus tulisi leviämään länsirannikolle ja tuhoamaan espanjalaisten kaivostoiminnan. Uuden-Espanjan joukot saivat käskyn pysäyttää retkikunnan, mutta espanjalaiset eivät tavoittaneet sitä.


title: James Wilkinson

text: Jefferson nimitti Wilkinsonin Louisianan territorion kuvernööriksi vuonna 1805. Samana vuonna hän aloitti kohtalokkaaksi osoittautuneen suhteensa varapresidentti Aaron Burriin. Burr ja Wilkinson suunnittelivat hyökkäystä Espanjan siirtokuntaan Meksikoon ja kehittelivät Yhdysvaltain läntisten osavaltioiden valtausta perustaakseen oman valtionsa. Burr ja Wilkinson olivat keräämässä tuhannen sotilaan palkka-armeijaa, jonka irlantilainen aristokraatti Harmann Blennerhassett oli luvannut rahoittaa.


title: James Wilkinson

text: Tieto salaliitosta vastaan vuosi kuitenkin läntisiin sanomalehtiin, joissa epäiltyinä nimettiin Wilkinson ja Burr. Maineensa puhdistamiseksi Wilkinson järjesti Burrin pidätyksen. Myös palkka-armeijan rahoittaja Blennerhassett joutui vaikeuksiin, ja miliisit polttivat hänen kartanonsa. Presidentti Jefferson erotti Wilkinsonin kuvernöörin virasta ja nimitti hänen tilalleen Meriwether Lewisin, joka oli tullut kaikille amerikkalaisille tutuksi Lewisin ja Clarkin tutkimusretkestä. Lewisin vaikeaksi tehtäväksi jäi puhdistaa korruptoitunut ja rikollisuuden täyttämä Louisianan territorio.


title: James Wilkinson

text: Tulevan oikeudenkäynnin aikana Wilkinsonin yhteys Burriin ja Espanjan hallitukseen tuli ilmi, mutta hän vältti täpärästi syytteet.


title: James Wilkinson

text: Yhdysvaltain ja Ison-Britannian välillä vuosina 1812–1814 käyty sota tarjosi Wilkinsonille viimeisen mahdollisuuden pelastaa maineensa. Hänet nimettiin vanhimpana amerikkalaisena kenraalina St. Lawrence -joelle Kanadaan hyökänneiden joukkojen komentajaksi. Tämä oli suuri kunnia Wilkinsonille, sillä englantilaisten ajaminen pois Pohjois-Amerikasta oli Yhdysvaltain tulevaisuudelle tärkeää.


title: James Wilkinson

text: Marraskuussa 1813 Wilkinson johti sotaretkeä, jonka tarkoituksena oli vallata Montreal. Ensimmäinen hyökkäyskohde oli Ontariojärven rannalla sijaitseva Kingston. Englantilaiset joukot ehtivät muodostaa kuitenkin tiiviin muurin, joka pysäytti amerikkalaisten etenemisen. Crysler’s Farmin taisteluna tunnettu tapahtuma päättyi Wilkinsonin joukkojen tappioon. Moninkertaisesta ylivoimasta huolimatta Yhdysvaltain armeija joutui perääntymään menetettyään sotakentällä yli sata sotilasta. Wilkinsonia moitittiin ankarasti vetäytymisestä. Hän yritti vierittää epäonnistumisen alaisensa kenraalimajuri Wade Hamptonin syyksi, mutta vain harvat uskoivat hänen selityksiään.


title: James Wilkinson

text: Wilkinson sai talvella 1814 uuden mahdollisuuden vallata Kingston ja Montreal. Hän uskoi nopean voiton briteistä pelastavan maineensa esimiestensä ja amerikkalaisten silmissä. Maaliskuussa 1814 käyty Lacolle Millsin taistelu kuitenkin epäonnistui. Taistelun jälkeen Wilkinson erotettiin Yhdysvaltain armeijan palveluksesta. Hänen tilalleen nimettiin kenraalimajuri George Izard.


title: James Wilkinson

text: Epäonnistuminen Kanadan rajaseudun taisteluissa vei Wilkinsonin sotaoikeuteen. Häntä syytettiin korkeaan virka-asemaansa nähden sopimattomasta käytöksestä, pelkuruudesta, Yhdysvaltain armeijan halventamisesta ja kykynemättömyydestä hoitaa tehtäviään. Maaliskuussa 1815 valamiehistö totesi Wilkinsonin syyttömäksi kaikkiin häntä vastaan esitettyihin syytöksiin.


title: James Wilkinson

text: Vuonna 1816 Wilkinson kirjoitti omaelämäkerrallisen teoksensa "Memoirs of My Own Times", jossa hän koetti puhdistaa maineensa. Kirja myi kohtuullisesti, muttei vastannut Wilkinsonin odotuksia. Kesällä 1817 Wilkinson osti puuvillaplantaasin New Orleansin läheltä. Viisi vuotta myöhemmin hän luopui plantaasista ja muutti Mexico Cityyn, jossa toimi konsulttina amerikkalaisille liikemiehille ja poliitikoille.


title: James Wilkinson

text: Wilkinson kuoli Mexico Cityssä vuonna 1825 ollessaan 68-vuotias. Hänet haudattiin paikalliselle Pyhän Mikaelin kirkon hautausmaalle juhlavin menoin. Paikalla oli muun muassa Yhdysvaltain suurlähettiläs ja Meksikon tuleva presidentti Anastasio Bustamante.


title: James Wilkinson

text: Pyhän Mikaelin kirkon hautausmaa kaavoitettiin 1872 asuntoalueeksi. Yhdysvaltain lähetystö lähetti virkamiesseurueen paikalle johtamaan Wilkinsonin haudan avaamista ja vainajan siirtämistä Méxicon kansalliselle hautausmaalle. Alueen haudat oli kuitenkin ehditty kaivaa auki ja niiden sisältö kuljettaa yleiseen hautaholviin, jossa Wilkinsonin luut olivat sekoittuneet muihin vainajiin.


title: James Wilkinson

text: Wilkinson avioitui Ann Biddlen kanssa Philadelphiassa vuonna 1778. Biddlet olivat vanhaa kveekarisukua, joka oli saapunut Pohjois-Amerikkaan 1681. Yhdysvaltain vapaussodan aikana Biddlet nousivat arvostettuun asemaan Philadelphiassa. Wilkinsonin ja Ann Biddlen avioliitossa syntyi neljä lasta ja vaimo auttoi tuntuvasti miehensä uraa poliitikkona. Annin kuoltua vuonna 1807 Wilkinson nai neljä vuotta myöhemmin 22-vuotiaan Celeste Laveau Trudeaun, jonka kanssa hän sai kolme lasta.


title: James Wilkinson

text: Wilkinsonin petollisuus Yhdysvaltoja kohtaan paljastui koko laajuudeltaan vasta Espanjan–Yhdysvaltain sodassa, jossa Yhdysvaltain joukot saivat haltuunsa espanjalaisten arkistot Kuubassa. Arkistoja tutkittaessa niistä löytyi suuri määrä Wilkinsonia koskevaa aineistoa, joka liittyi hänen toimintaansa Espanjan salaisena agenttina.


title: James Wilkinson

text: Vuonna 1929 Yhdysvaltain armeijan viestintäjoukkojen luutnantti Mark Rhoads otti opetusmielessa analysoitavakseen Wilkinsonin käyttämän salakirjoituksen, joka oli suurelta osin perustunut John Enticken "The New Spelling Dictionaryyn". Kirjoituksessa kooditeksti näkyi numeroina, joita erottivat desimaalipilkut ja erilaiset symbolit. Vaihtoehtoisesti Wilkinson oli käyttänyt salakirjoitusta, jonka perustana olivat pitkät ja monitavuiset avainsanat.


title: Kamppuri

text: Kamppuri on suomalainen sukunimi, joka on muun muassa seuraavilla henkilöillä:


title: Onni Turpeinen

text: Onni August Turpeinen (2. lokakuuta 1879 Hausjärvi – 15. marraskuuta 1928 Hyvinkää) oli suomalainen apteekkari ja lääketehdas Orionin perustaja.


title: Onni Turpeinen

text: Turpeisen vanhemmat olivat konttoristi August Turpeinen ja Fanny Simelius. Turpeinen tuli apteekkialalle vuonna 1894, ja suoritti ylioppilastutkinnon ja valmistui filosofian kandidaatiksi 1904. Samana vuonna hänestä tuli proviisori ja vuonna 1921 filosofian lisensiaatti (tohtori), väitöskirjan aiheenaan "Rehurasvan vaikutus maitorasvan kokoomukseen". Vuosina 1906–1911 hän toimi Tampereen elintarvikkeiden tarkastusaseman johtajana ja 1911–1916 Helsingin apteekkarien keskuslaboratorion johtajana. Turpeinen oli perustamassa lääketehdas Orionia vuonna 1917 ja toimi sen johtajana kuolemaansa saakka, samoin kuin vuodesta 1922 alkaen apteekkarina Helsingissä. Farmakopeakomitean jäsen hän oli 1906–1914 ja vuodesta 1925 Suomen Apteekkariyhdistyksen sihteeri.


title: Onni Turpeinen

text: Turpeisen puoliso vuodesta 1905 oli Elsa Sigrid Ahola. Heidät on haudattu Kulosaaren hautausmaalle.


title: Halttunen

text: Halttunen on suomalainen sukunimi, joka on muun muassa seuraavilla henkilöillä:


title: Mashup (tietotekniikka)

text: Mashup tarkoittaa tiedostoa tai sovellusta, joka yhdistelee useita erilaisia digitaalisia tiedostomuotoja tai lähteitä, kuten karttoja, musiikkia, valokuvia, videoita ja animaatioita. Käsite on alun perin lähtöisin musiikista, jossa sillä on tarkoitettu eri kappaleiden samplattuja yhdistelmiä. Mashupin ideana on luoda uutta tietoa yhdistelemällä ja rinnastamalla olemassaolevia tietoja toisiinsa.


title: Haverinen

text: Haverinen on seuraavien henkilöiden sukunimi:


title: Havukainen

text: Havukainen on muun muassa seuraavien suomalaisten henkilöiden sukunimi:


title: Pikkumehiläissyöjä

text: Pikkumehiläissyöjä ("Merops orientalis") on mehiläissyöjien heimoon kuuluva säihkylintulaji.


title: Pikkumehiläissyöjä

text: Pikkumehiläissyöjän pituus on 20–25 senttimetriä, joista pyrstöjouhien osuus on 2–8 senttimetriä. Pikkumehiläissyöjä on väritykseltään vihreä. Sen silmien ja kurkun alaosan poikki kulkevat mustat juovat. Sukupuolet ovat samannäköiset, mutta nuoret yksilöt ovat vanhoja himmeämmän värisiä ja niiden pyrstöjouhet ovat lyhyet. Israelissa ja Jordaniassa elävän alalajin "cyanophrys" naama on sininen ja pyyrstöjouhet lyhyehköt. Niilin suistolla elävän "cleopatra"-alalajin höyhenpuku on himmeämmän vihreä ja siltä puuttuu naaman sininen väri. Lisäksi sen pyrstöjouhet ovat pidemmät.


title: Pikkumehiläissyöjä

text: Pikkumehiläissyöjän kutsuääniä ovat lyhyt, kova ”kitt” ja rullaava, metallinen ”krrit”. Laulu, josta puuttuu selvä rakenne, on nopeana toistuva ja erilaisista kovista, rullaavista ja kimeistä äänistä koostuva sarja.


title: Pikkumehiläissyöjä

text: Pikkumehiläissyöjiä elää Lähi-idässä, Etelä-Aasiassa sekä Länsi-Afrikassa ja Keski- ja Itä-Afrikan pohjoisosissa.


title: Aki Ollikainen

text: Aki Ollikainen (s. 1973 Äänekoski) on suomalainen kirjailija ja toimittaja.


title: Aki Ollikainen

text: Ollikainen opiskeli Jyväskylän yliopistossa pääaineenaan yhteiskuntapolitiikka. Vuonna 2007 hän suoritti valokuvaajan ammattitutkinnon.


title: Aki Ollikainen

text: Ollikaisen Suomen suurten nälkävuosien aikaan sijoittuva esikoisromaani "Nälkävuosi" (2012) sai Helsingin Sanomain kirjallisuuspalkinnon. Se oli ehdolla myös Finlandia-palkinnon ja Tulenkantaja-palkinnon saajaksi. Bloginpitäjien Blogistanian Finlandia -äänestyksessä 2012 teos sai eniten ääniä. "Nälkävuodessa" esiintyvä lause ”Ensin kaatuu lapsi.” oli Lause-Finlandia-ehdokkaana. Teoksen englanninnos "White Hunger" on vuoden 2016 kansainvälisen Booker-palkinnon ehdokkaiden pitkällä listalla, jolla on 13 teosta.


title: Aki Ollikainen

text:
Ollikaisen toinen romaani "Musta satu" (2015) pohjautuu niin kutsuttuun Tattarisuon tapaukseen. Vuonna 2018 ilmestynyt kolmas romaani "Pastoraali" kuvaa yhden kesäisen vuorokauden tapahtumia suomalaisella maalaispaikkakunnalla eri näkökulmista.
Ollikaisen puoliso on kirjailija Milla Ollikainen, ja heillä on kaksi lasta. Perhe on asunut Sammatissa Eeva Joenpellon kirjailijakodissa.


title: Bollmora

text: Bollmora on samannimisen Tyresön kunnan keskustaajama. Se sijaitsee Tukholman läänissä ja Södermanlandin historiallisessa maakunnassa Keski-Ruotsissa.


title: Bollmora

text: Bollmora muodosti aikaisemmin oman taajamansa, mutta kasvoi sitten yhteen Tukholman taajaman kanssa.


title: Handen

text: Handen on Haningen kunnan keskustaajama. Se sijaitsee Tukholman läänissä ja Södermanlandin historiallisessa maakunnassa Keski-Ruotsissa.


title: Handen

text: Handen muodosti aikaisemmin oman taajamansa, mutta on sittemmin kasvanut yhteen Tukholman taajaman kanssa.


title: Zuwara

text: Zuwara on satamakaupunki Luoteis-Libyassa. Sinne on matkaa Tripolista 102 kilometriä ja Tunisian rajalta 60 kilometriä. Sen asukasluku on noin 180 000, ja seudulla puhutaan erästä berberikieliin kuuluvaa kieltä. He edustavat pääasiassa islamin ibadilaisuutta.


title: Zuwara

text: Seitsemän kilometrin päässä kaupungin länsipuolella on Zwaran lentoasema.


title: Jakobsberg

text: Jakobsberg on Järfällan kunnan keskustaajama. Se sijaitsee Tukholman läänissä ja Uplannin historiallisessa maakunnassa Keski-Ruotsissa.


title: Jakobsberg

text: Jakobsberg muodosti aikaisemmin oman taajamansa, mutta on sittemmin kasvanut yhteen Tukholman taajaman kanssa.


title: Johan Victor Strömberg

text: Johan Victor Strömberg (1863 Viipuri – 1932 Kuopio) oli tunnettu kuopiolainen arkkitehti.


title: Johan Victor Strömberg

text: Pääasiallisesti Strömberg piirsi kansallisromantiikan kyllästämiä jugendtyylisiä rakennuksia.


title: Johan Victor Strömberg

text: Strömberg valmistui arkkitehdiksi 1887 Polyteknillisestä opistosta, jonka jälkeen hän jatkoi heti opintojaan Italiassa sekä Saksassa, Berliinin Teknillisessä Korkeakoulussa. Vuonna 1898 hän aloitti työt Kuopion Teollisuuskoulun huoneenrakennusosaston lehtorina, jota virkaa hän hoiti eläkkeelle jäämiseensä vuoteen 1928 saakka.


title: Johan Victor Strömberg

text:
Opetustyönsä lisäksi Strömberg suunnitteli 1900-luvun alkuvuosikymmeninä Kuopion kaupunkiin erinomaisella ammattitaidolla lähes kaikki merkittävämmät rakennuskohteet. Kuopiolaisesta näkökulmasta Strömbergiä voikin pitää erittäin merkityksellisenä arkkitehtina. Hän oli kaupungissa sekä arkkitehtuurin tyylin että teknisten ratkaisujen osalta edelläkävijä, joka jatkuvasti täydensi taitojaan muun muassa lukuisilla ulkomaille suuntautuneilla opintomatkoilla. Vaikka useita Strömbergin suunnittelemista rakennuksista on purettukin, näkyy hänen vaikutuksensa edelleen voimakkaasti kaupungissa.
Vuosisadan ensikymmenillä Strömberg suunnitteli myös useita puurakennuksia, joita leimaa hänen kiinnostuksensa puun rakenteellisiin käyttömahdollisuuksiin. Kun puutalot muutoin vielä tehtiin hirsiseinäisinä, Strömberg käyttikin jo runkorakennetta.


title: Johan Victor Strömberg

text:
Strömbergin kiinnostus ei rajoittunut vain yksittäisiin rakennuksiin, vaan hänellä näyttää olleen mielikuva koko kaupungin tasapainoisesta arkkitehtonisesta ilmeestä. Ajatuksiaan hän rupesi toteuttamaan konkreettisesti ja Kauppakadusta muodostuikin arkkitehdin töiden näyttely.
Meijeri, Museo, Suomen pankin rakennus, Yhdyspankin rakennus, Kauppahalli, NMKY:n talo, jne...
Näin lähes kaikki julkiset rakennukset saivatkin hahmonsa Strömbergin kynästä 1900-luvun alkupuolen Kuopiossa.
Nyt 2000-luvulla säilyneissä rakennuksissa näkee Strömbergin elävän mielenkiinnon arkkitehtuuria kohtaan rakennusten yksityiskohdiossa, julkisivuissa ja muotojen moninaisuudessa.


title: Johan Victor Strömberg

text: Strömberg matkusteli vapaa-ainakaan paljon pitkin Suomea ja vietti kesiä muun muassa Helsingin Meilahdessa, jonka kesähuviloihin kokontui paljon maamme taide- ja tiedeyhteistöjä. Strömberg itse oli tuttu viertas Meilahdessa sijainneessa Villa Laaksolassa.


title: Lavina-Uragan

text: Lavina-Uragan on Ural-532362 alustalle rakennettu suurten väkijoukkojen hallitsemiseen esimerkiksi mellakantorjunnassa tarkoitettu ajoneuvo.


title: Djursholm

text: Djursholm on Danderydin kunnan keskustaajama. Se sijaitsee Tukholman läänissä ja Uplannin historiallisessa maakunnassa Keski-Ruotsissa.


title: Djursholm

text: Djursholm ei varsinaisesti muodosta omaa taajamaansa, vaan sen katsotaan kuuluvan Tukholman taajamaan. Djursholm oli kaupunkina 1970-luvun alun kuntauudistukseen asti. Tuolloin se liitettiin Danderydin kuntaan, jonka vaakunaksi otettiin Djursholmin vanha vaakuna.


title: Täby

text: Täby on samannimisen Täbyn kunnan keskustaajama. Se sijaitsee Tukholman läänissä ja Uplannin historiallisessa maakunnassa Keski-Ruotsissa. Vuoden 2010 lopussa taajamassa oli 61 272 asukasta.


title: Täby

text: Osa Täbyn taajamasta kuuluu sen eteläiseen naapurikuntaan Danderydiin. Aivan pieni osa siitä kuuluu myös Sollentunan kuntaan. Koko Täbyn kunta oli 1970-luvun alun kuntauudistukseen asti kauppala.


title: Ryhmämuotokuva

text: Ryhmämuotokuva eli yhteismuotokuva on useampaa henkilöä kuvaava muotokuva.


title: Ryhmämuotokuva

text: Alankomaiden taiteessa tehtiin 1500- ja 1600-luvulla paljon ryhmämuotokuvia, jotka esittävät jonkin ammattikunnan tai järjestön johtomiehiä. Kuvia nimitetään regenttikuviksi. Yleensäkin ryhmämuotokuvat olivat suosittuja protestanttisessa maailmassa ja uskonpuhdistuksen jälkeen, erityisesti barokin aikana.


title: Valentino

text: Valentino tarkoittaa esimerkiksi seuraavia:


title: Norjan ja Ruotsin raja

text: Norjan ja Ruotsin raja on 1 630 kilometriä pitkä valtionraja. Se kulkee pääasiassa pitkin Kölivuoristoa, ja sen kulku perustuu Ruotsin ja Tanskan sopimuksiin vuosilta 1734 ja 1751 (Strömstadin sopimus).


title: Norjan ja Ruotsin raja

text: Raja alkaa etelässä Svinesundista ja päättyy pohjoisessa Suomen rajalle Kolmen valtakunnan rajapyykille.


title: Norjan ja Ruotsin raja

text: Rautatie ylittää rajan neljässä kohdassa: Kornsjøssä (Norjan Østfoldbanen – Ruotsin Norge/Vänerbanan), Charlottenbergissä (Kongsvingerbanen – Värmlandsbanan), Storlienissä (Meråkerbanen – Mittbanan) ja Riksgränsenissä (Ofotbanen – Malmbanan).


title: Norjan ja Ruotsin raja

text: Rajan ylittäviä maanteitä on useita, muun muassa eurooppatiet E6, E10, E12, E14, E16 ja E18.


title: Rymättylän rukoushuone

text: Rymättylän rukoushuone on Otavan saarella Rymättylässä, Naantalin kaupungissa sijaitseva rukoushuone. Rakennuksen omisti rukoushuoneyhdistys ja sen toiminnan loputtua vuonna 1975 siirtyi rakennus Rymättylän seurakunnalle.


title: Rymättylän rukoushuone

text: Rukoushuoneen syntyyn vaikutti voimakkaasti etenkin lähetyssaarnaaja Frans Hannulan pitämät lähetysjuhlat. Rukoushuoneen rakentaminen aloitettiin keväällä 1911 ja se saatiin valmiiksi vuonna 1912. Rakennuksen suunnitteli kirvesmies Antti Engblom, joka otti mallia Naantalin ja Lemun uusista rukoushuoneista. Rymättylän rukoushuone on Lemun rukoushuoneen mallinen, mutta suurempi. Lisäsiipi rakennukseen tehtiin vuonna 1959. Rukoushuone on korkea ja sisustettu puupaneeleilla. Tilan akustiikka on hyvä.


title: Rymättylän rukoushuone

text: Alkuaikoina toiminta oli vahvasti lähetyshenkistä ja tilaisuuksissa puhuivat muun muassa vierailevat papit. Rukoushuonetta käytti Rymättylän kolme aktiivista lähetysjärjestöä: lähetysseura, merimieslähetys ja evankeliumiyhdistys. Rukoushuoneella pidettiin myös pyhä- ja rippikoulua, hautajaisia, sekä kunnan, seurakunnan ja yhdistysten kokouksia. Myös erilaiset kuorot ja musiikkiryhmät harjoittelivat ja esiintyivät tiloissa. Rakennuksen siirryttyä vuonna 1975 seurakunnalle, on sen jälkeen tiloissa toiminut lähinnä partiolippukunta Rymättylän Märssyvahdit.


title: Michael Parks

text: Michael Parks (24. huhtikuuta 1940 Corona, Kalifornia – 9. toukokuuta 2017) oli yhdysvaltalainen näyttelijä ja laulaja. Näyttelijänä hänet tunnetaan muun muassa rooleistaan televisiosarjoissa "Colbyt", "Twin Peaks" ja "Walker, Texasista".


title: Gilbert Stuart

text:
Gilbert Charles Stuart (alun perin Stewart; 3. joulukuuta 1755 – 9. heinäkuuta 1828) oli yhdysvaltalainen taidemaalari.
Häntä pidetään yhtenä Yhdysvaltojen taiteen merkittävimmistä muotokuvamaalareista.


title: Gilbert Stuart

text: Parhaimpana Stuartin tunnetuista teoksista pidetään keskeneräistä George Washingtonin muotokuvaa, jota toisinaan kutsutaan nimellä "The Athenaeum". Stuart aloitti työn 1796, mutta se ei tullut koskaan valmiiksi. Hän piti maalauksen itsellään ja käytti sitä mallina noin 130 kopion maalaamisessa, kopiot hän myi 100 dollarin kappalehintaan. Kuva on varsin kuuluisa siksikin, että se on kuvattu yhden dollarin setelissä. Lisäksi sitä on käytetty monissa postimerkeissä. Alkuperäinen maalaus on Bostonin taidemuseon kokoelmissa.


title: Gilbert Stuart

text: Uransa aikana Gilbert Stuart maalasi muotokuvan yli tuhannesta henkilöstä, muun muassa Yhdysvaltojen kuudesta ensimmäisestä presidentistä. Stuartin maalauksia on monissa museoissa kuten Metropolitan Museum of Art ja National Gallery.


title: Häyrinen

text: Häyrinen on suomenkielinen sukunimi. Tunnettuja nimenkantajia ovat:


title: Kuukausi järvellä

text: Kuukausi järvellä () on John Irvinin ohjaama yhdysvaltalais-brittiläinen romanttinen draamakomediaelokuva vuodelta 1995. Elokuva perustuu H. E. Batesin romaaniin, jonka pohjalta Trevor Bentham laati käsikirjoituksen. Elokuvan pääosissa ovat Vanessa Redgrave, Edward Fox ja Uma Thurman.


title: Kuukausi järvellä

text: "Kuukausi järvellä" sai maailmanensi-iltansa 11. syyskuuta 1995 Toronton elokuvajuhlilla. Yhdysvalloissa elokuva sai ensi-iltansa 22. syyskuuta 1995 ja Britanniassa 21. kesäkuuta 1996.


title: Kuukausi järvellä

text: Vuonna 1996 Vanessa Redgrave oli ehdokkaana roolisuorituksestaan parhaan naispääosan (musikaali tai komedia) Golden Globen saajaksi.


title: Kuukausi järvellä

text: Vuonna 1913 naimaton neiti Bentley (Vanessa Redgrave) nautti kesälomastaan Italian Comojärvellä isänsä kanssa ennen ensimmäisen maailmansodan syttymistä. Elokuva sijoittuu 24 vuotta myöhempään aikaan, vuoteen 1937, ja neiti Bentleyn isä on hiljattain kuollut. Puhdistaakseen ilmapiiriä isän menettämisen jälkeen hän päättää palata Comojärvelle yksinään viettämään kuukauden kestävää kesälomaa.


title: Kuukausi järvellä

text: Pian hän tapaa rehdin poikamiehen nimeltä Major Wilshaw (Edward Fox) ja kiinnostuu tästä. Seudulle saapuu kuitenkin myös nuori amerikkalainen neiti Beaumont (Uma Thurman), joka alkaa liehitellä Wilshaw’ta.


title: Pastori Jussilainen

text: Pastori Jussilainen on Matti Kassilan käsikirjoittama ja ohjaama komediaelokuva vuodelta 1955. Se perustuu Gustaf von Numersin näytelmään "Pastori Jussilainen", joka kertoo äreästä ja ripeäotteisesta kylän papista.


title: Pastori Jussilainen

text: Elokuvassa pastori Jussilaisen roolissa on Edvin Laine. Elokuva palkittiin parhasta musiikista sekä Kirsti Ortola parhaasta naissivuosasta Jussi-palkinnolla vuonna 1956


title: Pastori Jussilainen

text: Tapahtumat sijoittuvat savolaiseen kirkonkylään 1800-luvun loppupuolella. Uudenlaiset ajatukset, kuten naisasia- ja kansanopistoaatteet tekevät tuloa kylään. Nämä uuden aatemaailman vaikutteet eivät kuitenkaan saa pastoria innostumaan. Kun pastorin anoppi yllättäen saapuu vierailulle, edessä on todellinen tahtojen taistelu. Anoppi laittaa pappilassa paikat uuteen uskoon, ja näin muuttuvat myös pastorin vanhoilliset ja edistyksenvastaiset käsitykset. Häntä piinaavat myös naisongelmat. Paikalliset uskovaiset järkyttyvät, kun pastori ottaa vähän totia. Anoppia taas pidetään pahuuden ruumiillistumana.


title: Pastori Jussilainen

text: Elokuvauutiset.fi-sivuston arvostelija pitää elokuvaa toimivana komediana ja näyttelijätyötä kautta linjan suorastaan erinomaisena. Erityisesti Laineen suoritus pastorina saa kiitosta.


title: Aurore Jéan

text: Aurore Jéan (o.s. Cuinet, s. 25. kesäkuuta 1985 Besançon) on ranskalainen uransa lopettanut maastohiihtäjä, joka edusti seuratasolla Douanes Skieurs Rousselands -seuraa.


title: Aurore Jéan

text: Maastohiihdon maailmancupissa Jéan kilpaili ensimmäisen kerran La Clusaz'ssa joulukuussa 2006. Ensimmäisen palkintokorokesijoituksensa Jéan saavutti Sotšissa helmikuussa 2013 oltuaan sprintissä toinen.


title: Aurore Jéan

text: Jéan osallistui ensimmäisen kerran aikuisten arvokilpailuihin Liberecin MM-kilpailuissa 2009. Vancouverin olympialaisissa 2010 hän oli neljästoista 30 kilometrin perinteisen hiihtotavan kilpailussa ja kuudes viestissä. Oslon MM-kilpailut 2011 eivät tuoneet hänelle menestystä. Val di Fiemmen MM-kilpailuissa 2013 hän sijoittui yhdistelmäkilpailussa 13:nneksi ja viestissä kuudenneksi. Sotšin olympialaisissa 2014 hän sijoittui viestissä neljänneksi, 30 kilometrin vapaan hiihtotavan yhteislähtökilpailussa kuudenneksi, perinteisen hiihtotavan parisprintissä 11:nneksi ja vapaan hiihtotavan henkilökohtaisessa sprintissä 12:nneksi. Falunin MM-kilpailuissa 2015 Jéan osallistui vain viestiin, jossa Ranska sijoittui kahdeksanneksi. Pyeongchangin olympialaisissa 2018 hän oli vapaan hiihtotavan parisprintissä kahdeksas, viestissä kahdestoista sekä henkilökohtaisilla matkoilla parhaimmillaan 10 kilometrin vapaan hiihtotavan kilpailussa 22:s ja 15 kilometrin yhdistelmähiihdossa 23:s.


title: Aurore Jéan

text: Jéan lopetti uransa maastohiihtäjänä keväällä 2018.


title: Heikkonen

text: Heikkonen on suomalainen sukunimi, joka on muun muassa seuraavilla henkilöillä:


title: Hentunen

text: Hentunen on seuraavien henkilöiden sukunimi:


title: Ballet Pathétique

text: Ballet Pathétique on Jorma Uotisen koreografioima nykytanssiteos. Se kantaesitettiin Helsingin Kaupungiteatterin pienellä näyttämöllä vuonna 1989, jonka jälkeen sitä on esitetty mm. Suomen kansallisoopperassa vuosina 1994, 2001 ja 2010. Ballet Pathétiquessa musiikkina käytetään Pjotr Tshaikovskin Sinfonia nro 6 op 74 "pateettinen". Ennen Ballet Pathétiqueta Uotinen oli luonut Tero Saariselle soolon Pariisin kansainvälisiin balettikilpailuihin vuonna 1988, josta Ballet Pathétique sai teemansa.


title: Hujanen

text: Hujanen on seuraavien henkilöiden sukunimi:


title: Kaikenkarvaiset lemmikit

text: Kaikenkarvaiset lemmikit () on Michael Lehmannin ohjaama yhdysvaltalainen romanttinen komedia vuodelta 1996. Romanttisen komedian pääosissa ovat Uma Thurman, Janeane Garofalo, Ben Chaplin ja Jamie Foxx. "Kaikenkarvaiset lemmikit" on Janeane Garofalon ensimmäinen pääosa ja Ben Chaplinin ensimmäinen yhdysvaltalainen elokuva.


title: Kaikenkarvaiset lemmikit

text: Elokuvan käsikirjoituksen laati Audrey Wells. Tuottajana toimi Cari-Esta Albert ja säveltäjänä Howard Shore. "Kaikenkarvaiset lemmikit" sai ensi-iltansa 26. huhtikuuta vuonna 1996. Suomessa elokuva ei päässyt teatterilevitykseen, mutta elokuva julkaistiin VHS:lle vuonna 1997.


title: Kaikenkarvaiset lemmikit

text:
Valokuvaaja Brian (Ben Chaplin) ihastuu radio-ohjelmaa juontavan eläinlääkärin ääneen ja pyytää tätä treffeille. Ujo ja huonosta itsetunnosta kärsivä Abby Barnes (Janeane Garofalo) suostuu tapaamiseen, mutta valehtelee samalla olevansa kaunis ja pitkä blondi. Sellainen on malli Noelle Slusarsky (Uma Thurman), joka asuu Abbyn naapurissa. Abby pyytääkin Noellea olemaan hänen sijaisensa treffeillä ja sotku kehittyy, kun Abbya esittävä Noelle ihastuu Brianiin. Brian taas luulee tapailevansa Abbya, joka seuraa romanssia kateellisena.
"Kaikenkarvaiset lemmikit" kuvattiin Kalifornian Santa Monicassa ja Los Angelesissa.


title: Kaikenkarvaiset lemmikit

text: Elokuvalla on Rotten Tomatoes -sivustolla 84 prosentin "tuore"-arvosana. Elokuva oli kaupallinen menestys.


title: Kaikenkarvaiset lemmikit

text: Janeane Garofalo oli ehdokkaana parhaan komediaesiintyjän MTV Movie Awardiin vuonna 1997.


title: Kaikenkarvaiset lemmikit

text: Vaikka elokuva oli kunnon kaupallinen menestys, Garofalo oli erittäin epätyytyväinen siihen sanoen elokuvaa "kuluneeksi" ja epärealistiseksi.


title: Kaikenkarvaiset lemmikit

text: A&M Records julkaisi soundtrackin 2. huhtikuuta 1996. Soundtrackin tuotti Howard Shore.


title: Raimo ”Remppu” Aaltonen

text: Raimo ”Remppu” Aaltonen on suomalainen graafikko ja tekstaaja. Hän toimi 1970-luvulta lähtien Ilta-Sanomien graafikkona ja sarjakuvien tekstaajana. Hän on tekstannut sanomalehtisarjakuvien lisäksi Aku Ankkaa. Hänen tekstaustyylinsä on noussut suomen tunnistetuimmaksi ja myöhemmin hänen käsialansa mallinnettiin tietokoneelle ja sitä käytetään edelleen. Hän tekstasi pitkään Charles M. Schulzin "Tenavia". Sarjassa esiintynyt Ressun veli Remppu () sai suomenkielisen nimensä Aaltosen lempinimen mukaan.


title: Boom Blox Bash Party

text: Boom Blox Bash Party (Euroopassa Boom Blox Smash Party) on EA Los Angelesin sekä Amblin Entertainmentin kehittämä ja EA Los Angelesin julkaisema fysiikkapohjainen pulmapeli. Se on jatko-osa Boom Bloxille, ja se julkaistiin Pohjois-Amerikassa 19. toukokuuta ja Euroopassa 29. toukokuuta 2009 Wii-konsolille. Peli sisältää yli 400 uutta tasoa, ja pelaajat pystyvät lataamaan uusia tasoja sekä heidän omia muokattuja tasoja netin kautta jakamiseen. Pelin kehitys aloitettiin välittömästi edeltäjän valmistuttua ja se julkistettiin virallisesti 28. tammikuuta 2009. Kuten edeltäjänkin, tämänkin pelin suunnitteli elokuvaohjaaja Steven Spielberg.


title: Boom Blox Bash Party

text: Boom Blox Bash Partyn pelattavuus muistuttaa edeltäjää, mutta se sisältää kuitenkin uutta mekaniikkaa. Sillä on myös vähemmän painotusta ampumistilassa, jonka kehittäjät kommentoivat olleen heidän vähiten suosittu moodi "Boom Bloxissa". Peli luotiin osana Electronic Artsin ja Steven Spielbergin välistä sopimusta luoden kolme alkuperäistä ominaisuutta. Huhtikuussa 2012 EA sulki nettipalvelimet, jonka myötä pelaajat eivät voi enää ladata käyttäjien luomia pelejä.


title: Hiisi (täsmennyssivu)

text: Hiisi voi viitata tai liittyä seuraaviin:


title: Walton Goggins

text: Walton Sanders Goggins (s. 10. marraskuuta 1971 Birmingham, Alabama) on yhdysvaltalainen näyttelijä, joka tunnetaan muun muassa televisiosarjoista "Justified" ja "Shield – lain varjolla" sekä elokuvista kuten "Medusan verkko", "Predators" ja "Cowboys & Aliens".


title: Helsinki Wolverinesin kausi 2012

text: Helsinki Wolverinesin kausi 2012 oli amerikkalaisen jalkapallon seuran Helsinki Wolverinesin historian 12. kausi Vaahteraliigassa. Kyseessä oli kaikkiaan Wolverinesin seurahistorian 17. toimintakausi.


title: Helsinki Wolverinesin kausi 2012

text: Wolverines lähti kauteen hallitsevana mestarina sijoittuen runkosarjassa ensimmäiseksi. Wolverines voitti kaudella 2012 yhdeksän heidän kymmenestä runkosarjaottelusta. Pudotuspeleissä Wolverines eteni Vaahteramalja XXXIII:hin päihittämällä Porvoo Butchersin pudotuspelien välierässä 35-16 Helsingin Velodromilla. Vaahteramaljassa Wolverines hävisi Helsinki Roostersille luvuin 17-20. Seuran sijoitus oli täten SM-hopea.


title: Helsinki Wolverinesin kausi 2012

text: Wolverinesin edustusjoukkue voitti kaikki Vaahteraliigan joukkueet Helsinki Roostersia lukuun ottamatta. Wolverines hävisi Roostersille kahdesti. Ensiksi Velodromilla Wolverinesin kotiottelussa ja toisen kerran Sonera Stadiumilla Vaahteramaljassa.


title: Helsinki Wolverinesin kausi 2012

text: 12 - Cedric Johnson


title: Helsinki Wolverinesin kausi 2012

text:
8 - Mike Andrew
9 - Timi Peltomäki
28 - Stephen Stokes


title: Helsinki Wolverinesin kausi 2012

text:
10 - Sami Kujansuu
11 - Teemu Kuusisto
16 - Teemu Rantanen
80 - Tommi Pinta
81 - Tuomas Mankki
82 - Tuomas Huusko
84 - Jere Kalla
86 - Nikke Puskala


title: Helsinki Wolverinesin kausi 2012

text:
52 - Tatu Tarkiainen
60 - Jouni Luopajärvi
64 - Kamran Osman
67 - Karri Kuuttila
69 - Tony Pietilä
76 - Lari Anderson
79 - Antero Nikku


title: Helsinki Wolverinesin kausi 2012

text:
14 - Toni Pennanen
56 - Oskari Halttunen
57 - Jarmo Rintanen
59 - Sampsa Salmela
77 - Aaro Eliasson
96 - Victor Sarvi
98 - Sander Toomla


title: Helsinki Wolverinesin kausi 2012

text:
1 - Kalle Da Silva
4 - Matti Vainiainen
29 - Isto Laalo
36 - Efe Evwaraye
42 - Ari Päivänrinta
44 - Anssi Nevalainen
45 - Aarno Sjöblom
46 - Jaakko Eskelinen
48 - Matti Lottonen
50 - Sami Toivonen
54 - Anssi Saari
55 - Max Westerlund


title: Helsinki Wolverinesin kausi 2012

text:
3 - Hannu Abonce
6 - Jeremy Henderson
7 - Ric Hennessy
19 - Tuukka Hämäläinen
20 - Tom Kokkonen
21 - Timo Heikkinen
36 - Jussi Penttinen


title: Helsinki Wolverinesin kausi 2012

text:
2 - Janne Kalpio
22 - Aku Kuhlman
82 - Jukka Satola


title: Helsinki Wolverinesin kausi 2012

text:
Head Coach - Janne Seppä
Assistant Coaches - Mike Garza & Mika Ahonen
Manageri - Peetja Mannila


title: Novorossijskin satama

text: Novorossijskin satama (, LOCODE: RU NOI tai RU NVS) on Venäjän Krasnodarin aluepiiriin Novorossijskin kaupungissa, Mustanmeren koillisosissa sijaitseva suuri merisatama.


title: Novorossijskin satama

text: Sataman pääoperaattorina on pörssinoteerattu satamayhtiö (OAO Novorossijski morskoi torgovyi port), jonka enemmistöomistus on Venäjän valtiolla. Tämä satamaoperaattori toimii myös Suomenlahden Primorskin öljysatamassa.


title: Novorossijskin satama

text: Vuosina 2014–2016 Novorossijsk oli selkeästi Venäjän suurin kauppasatama.


title: Novorossijskin satama

text: Novorossijskin sataman vuosittainen rahtimäärä:


title: Tape

text: Tape on vuonna 2001 ensi-iltansa saanut Richard Linklaterin ohjaama yhdysvaltalainen draamaelokuva. Sen pääosissa ovat Ethan Hawke, Robert Sean Leonard ja Uma Thurman. Koko elokuva kulkee reaaliajassa. "Tapessa" on ainoastaan kolme näyttelijää, ja elokuvan kohtaukset sijoittuvat neljän seinän sisällä olevaan yhteen huoneeseen.


title: Tape

text: "Tapen" käsikirjoituksen laati Stephen Belber. Käsikirjoitus pohjautuu Belberin samannimiseen näytelmään "Tape" (1999). Tuottajina toimivat Alexis Alexanian, Anne Walker-McBay ja Gary Winick.


title: Tape

text: Uma Thurman oli ehdokkaana roolisuorituksestaan Independent Spirit -palkinnon saajaksi vuonna 2002. Vuoden 2001 Venetsian elokuvajuhlilla Richard Linklater voitti Laterna Magica Prizen.


title: Tape

text: "Tape" sijoittuu Michiganin Lansingissa sijaitsevaan motellihuoneeseen.


title: Tape

text:
Huumeita käyttävä Vince (Ethan Hawke) lojuu motellihuoneessaan ja hänen kaverinsa John saapuu kylään. Heillä alkaa pieni keskustelu menneistä high school -vuosista ja tulevasta, mikä kulkee koko ajan eteenpäin ja eteenpäin. Kävi ilmi, että Vince yrittää saada Johnin paljastamaan mukamas Johnin kymmenen vuotta sitten tekemä raiskaus. Vince saakin nauhoitettua Johnin tunnustuksen kasetille, ja Johnin yllätykseksi huoneeseen saapuu yksi uusi henkilö kyläilemään: Amy, tyttö, jonka Jon mukamas raiskasi. Alkaa vaihe, jossa kaikki tuntevat välillä itsensä vaivaantuneiksi. Lopulta Amy tekee teon, joka toimii pienenä opetuksena molemmille miehille...
"Tape" kuvattiin New Yorkissa.


title: Tape

text: "Tapea" mainostettiin mainoslauseella "Some things can't be erased."


title: Tape

text: "Tape" sai ensimmäisen ensi-iltansa kotimaassaan Sundancen elokuvajuhlilla 26. tammikuuta vuonna 2001. Tämän jälkeen "Tape" kiersi elokuvajuhlia, kuten Kanadan Toronton elokuvajuhlat 8. syyskuuta 2001 ja Vancouverin elokuvajuhlat 10. lokakuuta 2001. "Tape" sai maanlaajuisen ensi-iltansa Yhdysvalloissa 2. marraskuuta vuonna 2001. Suomessa "Tape" sai ensi-iltansa Helsingin elokuvajuhlilla 24. syyskuuta vuonna 2002.


title: Tape

text: "Tape" on saanut pääosin positiivista palautetta. "Tapella" on Rotten Tomatoes -sivustolla 77 prosentin "tuore"-arvosana, joka perustuu 90 arvosteluun. Draama on saanut 71 pistettä sadasta 26 arvostelun perusteella Metacriticissä.


title: Tape

text: Elokuvakriitikko Roger Ebert antoi "Tapelle" 3.5 tähteä neljästä. "The New York Timesin" elokuvakriitikko Stephen Holden kutsui elokuvaa teräväksi ja ylisti näyttelijäkaarta annettuaan heidän elokuvauriensa psykologisimmat roolisuoritukset. "Entertainment Weeklyn" kriitikko Owen Gleiberman antoi elokuvalle A-.


title: Tape

text: "Tape" on julkaistu myös DVD:lle.


title: John Trumbull

text: John Trumbull 6. kesäkuuta 1756 – 10. marraskuuta 1843) oli yhdysvaltalainen taidemaalari joka tunnetaan historiamaalausten tekijänä. Trumbullin maalaus Yhdysvaltojen itsenäisyysjulistuksesta oli kahden dollarin setelissä.


title: John Trumbull

text: Trumbul oli sotilaana Yhdysvaltain vapaussodassa vuoteen 1777 asti. Vuonna 1780 hän matkusti Lontooseen, missä opiskeli Benjamin Westin johdolla. Opettajansa ehdotuksesta hän maalasi pieniä kuvia vapaussodasta ja miniatyyrimuotokuvia, joita hän teki noin 250 elämänsä aikana. Yhdysvaltain upseerina Trumbul vangittiin seitsemäksi kuukaudeksi Lontoossa.


title: John Trumbull

text: Trumbul työskenteli 1785 Pariisissa, missä hän teki muotokuvaluonnoksia ranskalaisista upseereista "Lordi Cornwallisin antautuminen Yorktownissa" -maalausta varten.


title: John Trumbull

text: Thomas Jeffersonin myötävaikutuksesta hän ryhtyi maalaamaan "Yhdysvaltain itsenäisyysjulistuksen allekirjoitus" -maalausta. Yhdysvaltain kongressi osti maalauksen, samoin kuin "Washington Resigning his Commission" -nimisen työn ja kaksi muuta maalausta, jotka kaikki on sijoitettu Capitolin rotundaan.


title: Chelsea Hotel (elokuva)

text: Chelsea Hotel (suomeksi myös Hotel Chelsea; ) on vuonna 2001 julkaistu Ethan Hawken ohjaama yhdysvaltalainen draamaelokuva, jonka pääosissa ovat Kris Kristofferson, Uma Thurman, Robert Sean Leonard, Vincent D'Onofrio, Natasha Richardson ja Rosario Dawson. "Chelsea Hotel" on Hawken ensimmäinen ohjaustyö. "Chelsea Hotel" sijoittuu historialliseen Hotel Chelseaan New Yorkin Manhattanilla.


title: Chelsea Hotel (elokuva)

text: Nicole Burdette laati elokuvaan käsikirjoituksen oman näytelmänsä pohjalta. "Chelsea Hotelin" tuottajina toimivat Alexis Alexanian, Pamela Koffler, Christine Vachon ja Gary Winick. Lions Gate Entertainment julkaisi elokuvan.


title: Chelsea Hotel (elokuva)

text: "Chelsea Hotel" sai ensimmäisen ensi-iltansa 21. syyskuuta vuonna 2001 Woodstockin elokuvajuhlissa. "Chelsea Hotel" sai maanlaajuisen, mutta rajoitetun ensi-iltansa Yhdysvalloissa 19. huhtikuuta vuonna 2002. Suomessa elokuva sai ensi-iltansa Helsingin elokuvajuhlissa 22. syyskuuta vuonna 2002.


title: Chelsea Hotel (elokuva)

text: "Chelsea Hotelilla" on Rotten Tomatoes -sivustolla 26 prosentin "mätä"-arvosana, joka perustuu 47 arvosteluun.


title: Chelsea Hotel (elokuva)

text: Ethan Hawke oli ehdolla Gotham-palkintoihin kuuluvaan Open Palm -palkintoon vuonna 2002.


title: Chelsea Hotel (elokuva)

text: "Chelsea Hotel" kertoo viisi tarinaa muutamista taiteilijoista heidän viettäessä erästä päivää New Yorkin nimekkäässä boheemisessa Hotel Chelseassa; kamppailemassa töidensä ja yksityiselämiensä kanssa.


title: Kappeliluoto

text: Kappeliluoto on Porin Reposaaressa sijaitseva vanha kirkonpaikka ja entinen saari. Paikalla on aikoinaan ollut merenkulkijoiden ja kalastajien käyttämä kappeli eli ns. Merikappeli sekä pieni kalastajakylä.


title: Kappeliluoto

text: Kappeliluoto oli vielä 1800– ja 1900-lukujen vaihteessa erillinen saari, mutta se on myöhemmin maankohoamisen johdosta kasvanut kiinni Reposaareen ja Tahkoluoton. Lampaluodosta sen erottaa kapea "Kappelinsunti" -niminen salmi. Saaren kautta on kulkenut ikivanha Kokemäenjoen suulle johtava laivaväylä. Sitä ovat käyttäneet jo keskiajalla Ulvilan ja Teljän kauppapaikoille purjehtineet saksalaiset hansakauppiaat. On mahdollista, että ensimmäinen kappeli on rakennettu jo tuolloin. Kappeliluodon kappeli hävisi viimeistään 1700-luvulla, mutta paikalla järjestettiin kesäaikaan jumalanpalveluksia vielä 1850-luvulla.


title: Kappeliluoto

text: Kappeliluotoa on käytetty myös hautausmaana. 1800-luvun puolivälissä paikalle tiedetään haudatun ainakin kolme vainajaa, mutta on mahdollista että hautauksia on vuosisatojen kuluessa tehty useampiakin. Kappelin ja hautausmaan lisäksi paikalla on ollut kalastajakylä. Vuonna 1981 suoritetuissa kaivauksissa Kappeliluodosta löydettiin vanha kaivo, useita rakennusten perustuksia sekä kiveyksiä, jotka ovat todennäköisesti peräisin kalastajien asumuksista. 1870-luvulta aina 1940-luvulle asti alueella sijaitsi Reposaaren sahan lautatarha.


title: Kappeliluoto

text: Kappeliluodon läpi kulkevat nykyään Reposaareen johtava Seututie 269 sekä Tahkoluodon satamaan kulkeva Tampere–Pori-radan osuus. Lisäksi Kappeliluodossa on pienveneille tarkoitettu venesatama.


title: Kappeliluoto

text: Kappeliluodon korkeimmalle kohdalle on rakennettu ympyränmuotoinen kivimuuri, jonka keskellä on kivistä muurattu muistomerkki.


title: M/S Turso

text: M/S "Turso" on Helsingissä vuonna 1896 rakennettu hinaaja. Alus on merkitty Museoviraston Perinnelaivarekisteriin ja sen omistaa Jukka Pohjamo.


title: Tuotteen elinkaari

text: Tuotteen elinkaari tarkoittaa esineen, ohjelmiston tai muun vastaavan käyttöaikaa tuotteena. Tuotteen elinkaari alkaa jo esisuunnitteluvaiheessa, tuotteelle asetettavia vaatimuksia kartoitettaessa ja tuotteen ominaisuuksia määriteltäessä. Ominaisuuksien määrittelyn jälkeen "suunnitteluvaihessa" tuote muokkaantuu yleensä useiden iteratiivisten suunnittelusyklien ja mahdollisten prototyyppivaiheiden aikana. Suunnitteluvaiheen jälkeen tuote siirtyy "tuotantoon" ja valmistuu käyttäjille käytettäväksi. Käytön aikana sitä "huolletaan" ja parannellaan vikoja korjaamalla sekä uusia ominaisuuksia lisäämällä. Tuotteen elinkaaren viimeinen vaihe on tuotteen "poistuminen käytöstä" joko jätteeksi tai kierrätykseen.


title: Tuotteen elinkaari

text: Työkaluksi yhdistämään eri vaiheiden toimintoja ja hallintaa on kehitetty erityisiä tietokoneohjelmia, niin sanottuja PLM-järjestelmiä ().


title: Tuotteen elinkaari

text: Tuotteen elinkaarelle voidaan myös laskea kokonaiskustannukset, "elinkaarikustannus", ja tutkia eri vaiheiden osuutta niistä.


title: Tuotteen elinkaari

text: Tuotteen paras käyttöikä on sen elinkaaren keskivaiheen osa ja hiukan sen jälkeinen osa. Silloin vikoja on vähiten, toiminnallisuus hyvä ja käyttökelpoisuus parhaimmillaan. Tuotteen lisäksi elinkaarta ajatellaan myös "yksittäisen laitteen elinkaarena".


title: Tuotteen elinkaari

text: Tuottajan näkökulmasta tuotteen elinkaari on se aika, joka alkaa tuotteen esisuunnitteluvaiheesta ja päättyy tuotteen tuotannon sekä teollisen tai kaupallisen tuen loputtua. Tuotteen tai palvelun loppukäyttäjä arvioi tuotetta sen hyödyllisyyttä ja kustannustehokkuutta elinjaksoa hallitsemalla.


title: HTC One X+

text: HTC One X+ on lokakuussa 2012 esitelty matkapuhelin. Se on HTC Corporationin julkaisema päivitetty versio HTC One X -puhelimesta. Muutoksia ovat mm. 1,7 GHz päivitetty Tegra3-prosessori, hieman ylikellotettu GeForce ULP -näytönohjain ja isompi akku, sekä erilainen väriteema (musta/punainen), mutta valkoista väriä ei ole saatavilla.


title: HTC One X+

text: Käyttöjärjestelmä on Android 4.1.1 'Jelly Bean'.


title: Hautasaari

text: Hautasaaret ovat Suomen järvialueilla käytettyjä kansanomaisia hautausmaita. Nimi "hautasaari", "ruumissaari", "kalmosaari", "kuoliosaari" tai "kuolinsaari" viittaa usein hautausmaahan. Kohteita ei kuitenkaan voi etsiä pelkästään nimen avulla, sillä nimi on voinut ajan myötä vaihtua. Lisäksi hautasaaren "hauta" voi tarkoittaa myös tervahautaa.


title: Hautasaari

text: Kansanomainen hautausmaa on syntynyt paikkaan, josta on aikoinaan ollut pitkä tai hankala matka varsinaiselle kirkkomaalle. Hautasaaret ovat yleensä varsin pieniä saaria. Niistä saattaa helpostikin havaita maan pinnalla erottuvia pitkänomaisia painanteita eli vanhojen hautakuoppien jäänteitä, joita voi olla jopa kymmeniä. Samanlaista hautausta esiintyy myös niemissä ja kuivalla maalla esimerkiksi mäkikumpareilla.


title: Hautasaari

text: Kansan kertomuksissa hautasaaren käyttö liitetään yleensä isoonvihaan, nälkävuosiin tai ruttoon. Haudatuiksi voidaan nimetä seudun ulkopuolisia, venäläisiä, karjalaisia tai heimosodissa kuolleita hämäläisiä. Hautasaaria on joskus pidetty myös pitäjien vanhimpina hautausmaina ennen kirkkojen perustamista paikkakunnalle. Niitä muistetaan myös käytetyn väliaikaisina hautausmaina. Nämä ovat epäluotettavia tietoja. Arkeologiset tutkimukset viittaavat kuitenkin siihen, että haudoissa on lähiseudun tavallisia kyläläisiä. Hautasaaria tarvittiin siis sen vuoksi, että vainajia oli hankala viedä kirkolle asti.


title: Hautasaari

text: Kansan kertomuksissa hautasaaria pidetään usein väliaikaisina hautoina. Vainaja on myöhemmin kuljetettu kirkkomaalle, kun keli on sen sallinut. Tämä ei aina pidä paikkaansa, sillä osa haudoista on tarkoitettu pysyviksi. Tätä tukee sekin, että arkeologit löytävät hautakuopista usein ihmisluita. Vainajia on sisämaassa pysyvästi haudattu saariin keskiajalta alkaen, sillä ensimmäisiä kalmosaaria esiintyy asiakirjalähteissä jo 1560-luvulla. Tavan perimmäinen alku on kuitenkin selvittämättä. Saarihautaustavan loppuminen tiedetään alkua paremmin: Vainajia ryhdyttiin 1600-luvun lopulta lähtien rangaistuksen uhalla kuljettamaan kirkkomaille. Saariin hautaaminen muuttui tällöin väliaikaiseksi lukuun ottamatta poikkeustapauksia, kuten vuosien 1710–1711 ruttoepidemiaa. Seurakuntaverkoston tihenemisen myötä kirkollisia hautausmaita oli melko lähellä. Kuitenkin lyhyiksi ajanjaksoiksi, siis väliaikaiseen säilöön, saatettiin vainajia haudata vielä tämän jälkeen aina 1900-luvun puolelle asti.


title: HTC J Butterfly

text: HTC J Butterfly on HTC Corporationin Japanissa lippulaivapuhelimena huhtikuussa 2012 julkaisema puhelin. Se tuli myyntiin saman vuoden elokuussa. Puhelimessa on kaksoisytiminen Qualcomm Snapdragon S4 "Krait" -prosessori, 2 gigatavua keskusmuistia, 5 tuuman 1080p (1920x1080) Super LCD 3 -näyttö, WiMax -taajuuksien tuki sekä Android 4.1 Jelly Bean. Puhelinta on saatavilla vain Japanin markkinoilla, mutta siitä on tulossa luultavasti kansainvälinen versio muodossa tai toisessa.


title: Jaan-Frederik Brunken

text: Jaan-Frederik Brunken (s. 26. huhtikuuta 1990 Verden, Saksa) on saksalais-suomalainen tennispelaaja. Parhaimmillaan hän on ollut kaksinpelissä ATP-listan sijalla 469 huhtikuussa 2012. Junioreiden maailmanlistalla hän oli parhaimmillaan sijalla 19.


title: Jaan-Frederik Brunken

text: Marraskuussa 2012 Brunken vaihtoi edustusmaataan Saksasta Suomeen. Hänen äitinsä on suomalainen, ja hänellä on molempien maiden kansalaisuus.


title: Alexandra Mueller

text: Alexandra Mueller (s. 14. helmikuuta 1988 Abington, Pennsylvania) on yhdysvaltalainen tennispelaaja. Parhaimmillaan hän on ollut kaksinpelissä WTA-listan sijalla 280 heinäkuussa 2009. Hän on voittanut urallaan seitsemän ITF-turnausta kaksinpelissä.


title: Alexandra Mueller

text: Hän on pelannut kaksi kertaa Grand Slam -turnauksen nelinpelissä Yhdysvaltain avoimissa.


title: Nokkakrotit

text: Nokkakrotit ("Thaumatichthyidae") on krottikaloihin kuuluva heimo. Heimon lajeja tavataan Atlantista ja Tyynestämerestä.


title: Nokkakrotit

text: Nokkakrottien heimoon kuuluu 2 sukua ja lähteestä riippuen 6–8 lajia. Nokkakrotit ovat keskikokoisia kaloja ja naaraat ovat huomattavasti kookkaampi kuin koiraat. Naaraat voivat saavutta noin 30 cm:n pituuden, kun koiraat kasvavat korkeintaan 3 cm pitkiksi. Ruumiinrakenteeltaan heimon kalat ovat pitkulaisia kaloja ja yläleuka työntyy huomattavasti alaleukaa pidemmälle. Kummassakin leuassa on pitkiä ja käytirä leukoja. "Lasiognathus"-suvun lajeilla ensimmäinen selkäevän ruoto on pidentynyt syötiksi, jonka päässä on valoa tuottava elin. "Thaumatichthys"-suvun lajeilla syötti sen sijaan siajitsee yläleuan sisäpuolella. Nokkakroteilla ei ole vatsaeviä. Aikuiset koiraat kiinnittyvät suullaan naaraaseen, mutta eivät elä naaraan loisena. Väriltään nokkakrottilajit ovat tummanpunaisia tai mustia.


title: Nokkakrotit

text: Nokkakrottilajeja tavataan Atlantista ja Tyynestämerestä laikuttaisesti laajalta alueelta. Heimojen lajeja tavataan tyypillisesti 800–3 700 metrin syvyydestä ja "Thaumatichthys"-suvun lajit elävät yleensä syvemmällä kuin "Lasiognathus"-lajit.


title: Anett Kontaveit

text: Anett Kontaveit (s. 24. joulukuuta 1995 Tallinna) on virolainen tennispelaaja. Parhaimmillaan hän on ollut kaksinpelissä WTA-listan sijalla 20 lokakuussa 2018. Hän on voittanut urallaan yhden WTA-turnauksen kaksinpelissä. Junioreiden maailmanlistalla hän oli parhaimmillaan sijalla neljä syyskuussa 2012.


title: Anett Kontaveit

text: Vuonna 2012 Kontaveit pääsi loppuotteluun Yhdysvaltain avointen tyttöjen kaksinpelissä. Loppuottelussa hän hävisi Samantha Crawfordille. WTA-turnauksen pääsarjassa Kontaveit pelasi ensimmäisen kerran Miamissa vuonna 2012. Vuonna 2014 hän pelasi ensimmäisen kerran Grand Slam -turnauksen pääsarjassa Wimbledonissa. Vuoden 2015 Yhdysvaltain avoimissa Kontaveit eteni neljännelle kierrokselle, missä hävisi Venus Williamsille. Hän nousi maailmanlistalla sadan parhaan joukkoon syyskuussa 2015.


title: Anett Kontaveit

text: Kontaveit saavutti ensimmäisen WTA-turnausvoittonsa kaksinpelissä ’s-Hertogenboschissa kesäkuussa 2017 voitettuaan loppuottelussa Natalja Vihljantsevan. Hän eteni samana vuonna loppuotteluun myös Biel/Biennessä, missä hävisi Markéta Vondroušoválle ja Gstaadissa, missä hävisi Kiki Bertensille.


title: Anett Kontaveit

text: Vuoden 2018 Australian avoimissa Kontaveit päihitti Aleksandra Krunićin ja Mona Barthelin edeten kolmannelle kierrokselle, missä voitti maailmanlistan seitsemäntenä olleen Jeļena Ostapenkon. Neljännellä kierroksella hän hävisi Carla Suárez Navarrolle.


title: Operaatio Puolustuksen tukipylväs

text: Operaatio Puolustuksen tukipylväs () oli Israelin 14. marraskuuta 2012 aloittama sotilasoperaatio Gazan kaistalla. Operaatio aloitettiin Hamasin raketti-iskujen vastaiskuna. Operaation alkuvaiheessa Gazaa hallitsevan Hamas-puolueen sotilasjohtaja Ahmed Jabari kuoli ilmapommituksessa. Israel myös siirsi joukkonsa lähemmäksi Gazan rajaa ja valmistautui maahyökkäykseen tarvittaessa.


title: Operaatio Puolustuksen tukipylväs

text: 21. marraskuuta osapuolet solmivat tulitauon. Siihen mennessä molemminpuolisissa iskuissa oli kuollut 160 palestiinalaista ja kuusi israelilaista.


title: Luhtasirppisammal

text: Luhtasirppisammal ("Drepanocladus aduncus") on lehtisammallaji väkäsammalten heimossa ("Campyliaceae"). Sitä esiintyy Maan pohjoisen ja eteläisen puolen lauhkeilla ja viileillä alueilla. Suomen alueella luhtasirppisammalta esiintyy koko maan alueella. Se on jokseenkin yleinen ja uhanalaisuusluokituksessa elinvoimainen (LC).


Jääkiekon naisten 1. divisioonan maailmanmestaruuskilpailut 2013 pelattiin huhtikuussa 2013. A-lohkon turnauspelattiin Stavangerissa, Norjassa ja B-lohkon turnaus Strasbourgissa Ranskassa. Pääsarjaan vuodeksi 2015 nousi Japani.


title: Sirohuurresammal

text: Sirohuurresammal ("Cratoneuron filicinum") on lehtisammallaji sirohuurresammalten heimossa ("Cratoneuraceae"). Sen levinneisyysaluetta on Maan pohjoinen ja eteläinen puolisko. Suomen alueella sirohuurresammalta esiintyy melko laajasti paitsi useassa maan keskiosan maakunnassa. Se kasvaa kalkkilähteissä ja muilla kalkkipitoisilla kosteilla paikoilla.


title: Sirohuurresammal

text:
Sirohuurresammal on hyvin samannäköinen kuin kalkkihuurresammal ("Palustriella commutata"). Sen versot eivät ole yhtä säännöllisesti sulkamaisen haarautuneita ja lehdet eivät ole
käyristyneet sirppimäisesti.


title: Möljän silta

text: Möljän silta on Oulussa Toppilansalmen ylittävä ajoneuvo- ja kevyen liikenteen silta. 98 metriä pitkä ja 15 metriä leveä jännitetty betoninen jatkuva palkkisilta avattiin liikenteelle 15. marraskuuta 2012. Silta ylittää Toppilansalmen yhdistäen Toppilansaaren ja rakenteilla olevan Länsi-Toppilan asuntoalueet. Noin 2,6 miljoonaa euroa maksaneen sillan on suunnitellut Ramboll Finland Oy pääsuunnittelijanaan Ilkka Kerola.


title: Limisiimasammal

text: Limisiimasammal ("Myurella julacea") on lehtisammallaji nuorasammalten heimossa ("Pterigynandraceae"). Sen levinneisyysalue on Maan pohjoispuoliskon lauhkea ja viileä vyöhyke mantereen puoleisiin osiin painottuen. Suomen alueella lajia esiintyy melko suuressa osassa maata paitsi keskiosan eteläosassa mm. Satakunnasta Keski-Pohjanmaalle. Laji kasvaa kalkkiseuduilla kalkki- ja liuskekallioiden seinämillä.


title: Limisiimasammal

text: Limisiimasammal muodostaa tiheitä kasvustoja ja kasvaa yhdestä kuuteen senttimetriä pitkäksi. Versot ovat liereitä ja haarattomia, väri vaihtelee sinertävän vihreästä valkohohtoiseen. Lehdet ovat soikeita ja sijaitsevat tiheästi limittäin. Itiöpesäkkeitä syntyy hyvin harvoin. Lehdissä muodostuu myös itujyväsiä.


title: Härmäsammal

text: Härmäsammal ("Saelania glaucescens") on lehtisammallaji karvasammalten heimossa ("Ditrichaceae"). Sitä esiintyy Maan pohjoisella ja eteläisellä puolella lauhkealta vyöhykkeeltä tundralle ja vuoristoissa. Suomessa härmäsammalen levinneisyys kattaa koko maan alueen. Laji on yleinen ja uhanalaisuusluokituksessa elinvoimainen (LC). Sammal on hyvin pienikokoinen ja sen lehdet ovat sinivihreät ja vahapeitteiset. Itiöpesäkkeitä kasvaa yleisesti, itiöt ovat pieniä.Kuvalinkit:


title: Napalehväsammal

text: Napalehväsammal ("Rhizomnium andrewsianum") on lehtisammallaji lehväsammalten heimossa ("Mniaceae"). Sitä esiintyy Maan pohjoispuoliskon arktisilla alueilla: Pohjois-Amerikassa Alaskassa ja pohjoisessa Kanadassa, Länsi-Grönlannissa, Islannissa, Huippuvuorilla, Ruotsissa, Norjassa, Suomessa ja Venäjällä Siperiassa. Suomen alueella laji on hyvin harvinainen ja löydetty kahdesta paikasta, Enontekiön Kilpisjärveltä ja Kuusamon Oulangalta. Lajin kasvupaikat sijaitsevat yleensä puuttomalla tundralla.


title: Napalehväsammal

text: Napalehväsammal kasvaa tiiviinä mättäinä ja on pienikokoinen, yhdestä kolmeen senttimetrin mittainen. Se on väriltään punertava, varsi on voimakkaan punainen. Lehdet ovat pyöreät. Itiöpesäkkeet ovat lieriömäisiä, vaakasuorassa tai nuokkuvassa asennossa. Itiöpesäkkeitä ei ole koskaan havaittu Pohjoismaissa sijaitsevilla kasvupaikoilla. Napalehväsammal muistuttaa eniten samaan sukuun kuuluvaa kuusamonlehväsammalta tai hentolehväsammalta ("Rhizomnium gracile").


title: Mauri Keinänen

text: Mauri Olavi Keinänen on suomalainen kuvataiteilija ja maisteri.


title: Mauri Keinänen

text:
Keinänen valmistui Helsingin yliopistosta teologian maisteriksi 1981 pääaineenaan uskonnon filosofia ja etiikka. Hän toimi luterilaisen kirkon pappina Helsingin Malmin ja Vanhankirkon seurakunnissa, Espoon Tapiolassa ja Sysmässä kappalaisena.
Luterilaisesta kirkosta hän erosi jouduttuaan papin työssä työpaikkakiusaamisen kohteeksi.


title: Mauri Keinänen

text:
Keinänen opiskeli myös Taideteollisessa korkeakoulussa (1976–1984), Helsingin yliopiston piirustuslaitoksella (1975-1984) ja Lahden taideinstituutissa, jossa hän suoritti loppututkinnon erikoistuen taidegrafiikkaan (1974–1975 ja 1998–2001).
Keinänen on osallistunut Nuorten näyttelyyn ja Suomen Taiteilijaseuran vuosinäyttelyihin.
Vuonna 1996 Keinänen oli Espoossa perustamassa Käki-ryhmää.


title: Sinilehväsammal

text: Sinilehväsammal ("Mnium stellare") on lehtisammallaji lehväsammalten heimossa ("Mniaceae"). Sitä esiintyy Maan pohjoispuoliskon lauhkealla vyöhykkeellä ja havumetsävyöhykkeellä. Skandinaviassa lajin levinneisyysaluetta on erityisesti eteläosa ja se harvinaistuu pohjoista kohti.


title: Sinilehväsammal

text: Suomen alueella sinilehväsammal on melko yleinen, elinvoimainen (LC) ja esiintyy koko maassa. Laji kasvaa lehdoissa ja lehtokorvissa kallioseinämillä, lohkareilla, maalla ja puiden tyvillä.Kuvalinkit:


title: Hookeria lucens

text: Hookeria lucens on lehtisammallaji, joka kuuluu runsaslajiseen "Hookeriaceae"-heimoon. Sitä esiintyy Euroopassa Keski-Euroopan vuoristoissa ja Länsi-Euroopan mereisissä osissa.


title: Hookeria lucens

text: "Hookeria lucens" on matalakasvuinen, versot ovat litteitä ja vähän haarovia. Väri on kiiltävä. Lehdet ovat neljästä kuuteen millimetriä pitkiä, leveätyvisiä, tylppäkärkisiä, keskisuonettomia ja sileitä. Lehdissä on hyvin suuria läpikuultavia soluja.


title: Chris Jespersen

text: Chris André Jespersen (s. 18. lokakuuta 1983) on norjalainen maastohiihtäjä, joka edustaa seuratasolla Strindheim il:ää.


title: Chris Jespersen

text: Vuonna 2003 Jespersen voitti kultaa nuorten MM-kilpailuissa 30 kilometrin vapaan hiihtotavan yhteislähtökilpailussa. Sotšin olympialaisissa 2014 hän sijoittui 15 kilometrin perinteisen hiihtotavan kilpailussa kuudenneksi. Falunin MM-kilpailuissa 2015 hän oli 15 kilometrin vapaan kilpailussa kahdeksas.


title: Chris Jespersen

text: Maailmancupissa Jespersen kilpaili ensimmäisen kerran Dobbiacossa joulukuussa 2003. Ensimmäiset pisteensä maailmancupissa hän saavutti Jällivaarassa marraskuussa 2008 oltuaan 15 kilometrin vapaan hiihtotavan kilpailussa kolmastoista. Kymmenen parhaan joukkoon hän sijoittui henkilökohtaisissa maailmancupin kilpailuissa ensimmäisen kerran Jällivaarassa marraskuussa 2010 oltuaan 15 kilometrin vapaan hiihtotavan kilpailussa neljäs. Kolmen parhaan joukkoon Jespersen sijoittui ensimmäisen kerran joulukuussa 2013 oltuaan Davosin 30 kilometrin vapaan hiihtotavan kilpailussa toinen. Tour de Skillä 2013–2014 Jespersen sijoittui kokonaistuloksissa toiseksi ja oli viimeisen etapin yksityisajoissa nopein. Maailmancupin 2013–2014 kokonaiskilpailussa ja normaalimatkojen cupissa hän oli neljäs. Kaudella 2014–2015 Jespersen sijoittui kolmanneksi Davosin 15 kilometrin vapaan hiihtotavan kilpailussa.


title: Hävittäjälentolaivue 41

text: Hävittäjälentolaivue 41 (lyhenne "HävLLv 41") on Suomen ilmavoimiin kuuluva joukkoyksikkö, joka operoi Hawk-harjoitushävittäjäkalustolla (BAe Hawk Mk51/51A ja Mk66, lyhenne HW). Hävittäjälentolaivue vastaa kadettikurssien ja lentoupseerien lentokoulutuksesta. Hävittäjälentolaivue 41 toimii Ilmasotakoulun alaisuudessa Tikkakoskella.


title: Hävittäjälentolaivue 41

text: Laivue kuului aiemmin Lentosotakoulun alaisuuteen Kauhavalla. Valtakunnallisen puolustusvoimauudistuksen viimeisessä vaiheessa Lentosotakoulu lakkautettiin. Sotilaslentäjien jatkokoulutus ja Hawk-suihkukonekalusto siirtyi Kauhavalta Ilmasotakouluun vuoteen 2015 mennessä. Ilmavoimien teknillisen koulun antama koulutus siirrettiin Jämsän Hallista Tikkakoskelle 2014.


title: Hävittäjälentolaivue 41

text: Laivueen komentajina ovat toimineet mm.:


title: Hävittäjälentolaivue 41

text: Hävittäjälentolaivue on yksi Suomen ilmavoimien neljästä lentävästä joukkoyksiköstä lennostojen hävittäjälentolaivueiden ja Satakunnan Lennoston Tukilentolaivueen rinnalla.Käyttölentueen vastuulla oli hävittäjäkonekaluston käyttöhuolto, polttoaine- ja lentovarustehuolto sekä pelastustoimi.


title: Hävittäjälentolaivue 41

text: Hävittäjälentolaivue toimi 2005–2014 Lentosotakoulussa Kauhavalla. Sitä ennen nykyisessä sijainnissaan Ilmasotakoulussa, vuoden 2004 loppuun saakka. 70-luvulla se toimi Koulutuslaivue-nimellä (KoulLv).


title: Hävittäjälentolaivue 41

text: Laivueen laivuetunnuksessa (mm. hihamerkissä) esiintyy villisikasymboli.


title: Hävittäjälentolaivue 41

text: Midnight Hawks -ryhmä on esiintynyt useasti Kauhavalla järjestetyssä Lentäjien Juhannus -juhannustapahtumassa, joka loppui vuonna 2012.


title: Dragen-luokka

text: Dragen-luokka oli Tanskan kuninkaallisen laivaston kuuden aluksen muodostama torpedoveneluokka. Luokan kaikki alukset joutuivat saksalaisten haltuun ja ne liitettiin Saksan laivastoon torpedoammuntojen apualuksiksi, jolloin ne riisuttiin aseista lukuun ottamatta 20 millimetrin tykkejä.


title: Dragen-luokka

text: Alukset valmistettiin kahdessa kolmen aluksen muodostamassa erässä. Erät poikkesivat toisistaan vain tykkiaseistuksensa vuoksi.


title: Yu Jing

text: Yu Jing (, s. 29. toukokuuta 1985 Harbin) on kiinalainen pikaluistelija


title: Yu Jing

text: Yu voitti sprinttereiden naisten maailmanmestaruuden Calgaryssa 2012 yhteispistein 148,610 ja Naganossa 2014 pistein 151,275. Sprintteiden MM-hopeaa hän sai Salt Lake Cityssä 2013 ja MM-pronssia Moskovassa 2009. Obihirossa 2010 hän sijoittui kuudenneksi ja Changchunissa 2018 seitsemänneksi. Matkakohtaisissa MM-kilpailuissa hän sai Heerenveenissä 2012 hopeaa sekä 500 metrillä kahden luistelun yhteisajalla 76,120 että 1 000 metrillä ajalla 1.15,98. Gangneungissa 2017 hän saavutti pronssia 500 metrillä ajalla 37,57. Lisäksi hän on sijoittunut 500 metrillä neljänneksi Richmondissa 2009 ja kahdeksanneksi Kolomnassa 2016.


title: Yu Jing

text: Yu voitti Aasian-mestaruuden 500 metrillä 2011, 2013 ja 2014 sekä 1 000 metrillä 2008 ja 2011. Hopeaa hän sai 500 metrillä 2007 ja 2015 sekä 3 000 metrillä 2015. Pronssia hän saavutti 500 metrillä 2008 sekä 1 000 metrillä 2007 ja 2015. Vancouverin olympialaisissa 2010 hän oli 1 000 metrillä 32:s. Pyeongchangin olympialaisissa 2018 hän sijoittui 500 metrillä yhdeksänneksi ja 1 000 metrillä 17:nneksi.


title: Yu Jing

text: Yu voitti 500 metrin maailmancupin kokonaiskilpailun kaudella 2011–2012. Hän on voittanut kaksitoista maailmancupin henkilökohtaista osakilpailua.


title: Johnny Manziel

text: Jonathan Paul ”Johnny” Manziel (s. 6. joulukuuta 1992 Tyler, Texas) on yhdysvaltalainen amerikkalaisen jalkapallon pelaaja, pelipaikaltaan pelinrakentaja. Manziel pelasi lupaavan yliopistouran Texas A&M Universityn joukkueessa, ja Cleveland Browns varasi hänet ensimmäisellä kierroksella . Manziel pelasi Clevelandissa vain kaksi kautta, ja hänen uraansa varjostivat toistuvat sekoilut vapaa-ajalla. Tällä hetkellä Manzielilla ei ole sopimusta minkään joukkueen kanssa, mutta hän ei ole myöskään lopettanut uraansa.


title: Johnny Manziel

text: Manziel on vuoden 2012 Heisman Trophy -voittaja.


title: Johnny Manziel

text: Manziel on kautta aikojen ensimmäinen parhaalle yliopistopelaajalle vuosittain jaettavan Heisman Trophyn voittanut tulokas eli "”freshman”". Tämän saavutuksen ja räiskyvän persoonansa takia Manzielista tuli yksi yliopistourheilun suurimmista tähdistä ja maanlaajuinen kuuluisuus. Hänet tunnetaan yleisesti lempinimellä ”Johnny Football”.


title: Johnny Manziel

text: Toisella kaudellaan Manziel pelasi jälleen hyvin, muttei onnistunut uusimaan Heisman-voittoaan. Palkinto meni jälleen tulokaspelaajalle, tällä kertaa Floridan osavaltionyliopiston pelinrakentaja Jameis Winstonille.


title: Johnny Manziel

text: Toisen yliopistokautensa jälkeen Manziel päätti ilmoittautua ja jättää kaksi viimeistä yliopistokauttaan väliin.


title: Johnny Manziel

text: Cleveland Browns varasi Manzielin vuoden 2014 NFL:n varaustilaisuuden ensimmäisellä kierroksella, 22. pelaajana. Tulokaskautensa harjoitusotteluissa hän kamppaili aloittavan pelinrakentajan paikasta yhdessä Brian Hoyerin kanssa, joka lopulta valittiin aloittajaksi avausotteluun. Kaudella 2014 Manziel sai peliaikaa viidessä ottelussa, joista kaksi hän aloitti. Jälkimmäisessä ottelussa Manziel loukkasi reitensä, ja joutui olemaan sivussa kauden viimeiseestä ottelusta.


title: Johnny Manziel

text: Kauden 2015 alla Manziel loukkasi kyynärpäänsä harjoitusottelussa ja Josh McCown valittiin Clevelandin aloittavaksi pelinrakentajaksi. McCownin loukkaannuttua kauden aikana Manzielista tuli aloittava pelinrakentaja. Manziel aloitti kuusi ottelua. Kauden aikana Cleveland rankaisi Manzielia yhden ottelun pelikiellolla, koska hän ei osallistunut pakollisiin harjoituksiin. Manzielin kausi päättyi aivotärähdykseen kauden toiseksi viimeisessä pelissä. Aivotärähdyksen jälkeisenä viikkona Manziel nähtiin juhlimassa Las Vegasissa kuntoutuksen sijaan. Pian tämän jälkeen poliisi pidätti Manzielin pahoinpitelyn vuoksi, minkä seurauksena Cleveland purki Manzielin sopimuksen.


title: Johnny Manziel

text: Manziel varattiin vuonna 2014 myös baseballin MLB-liigan , 837. pelaajana. Hänet varasi San Diego Padres.


title: Johnny Manziel

text: "Lähde: ESPN"


title: Mujaddid

text: Mujaddid () tarkoittaa islamin uudistajaa.


title: Mujaddid

text: Islamin traditioon ("hadith") kuuluu lupaus lähettää jokaisen vuosisadan aluksi kalifi, pyhimys, opettaja, tiedemies tai muu vaikutusvaltainen henkilö, joka uudistaa islamin samalle tasolle tai paremmaksi kuin mitä muut uskonnot ovat sekä palauttaa kaikki ne islamin perusopetukset alkuperäiselle tasolleen, jotka ovat hämärtyneet tai muuttuneet.


title: Mujaddid

text:
"Allah tulee nostamaan tälle Ummalle, jokaisen vuosisadan alussa miehen, joka uudistaa sille, sen uskonnon."
- Sunna Abu Dawood, Kirja 37, Kitab al-Malahim [Taistelut], Hâdith Numero 4278.


title: Mujaddid

text: Nykyisin eli jälkikäteen on tapana esittää luetteloita mahdollisista mujaddid-persoonista. Asiasta ei kuitenkaan voida olla varmoja. Yksimielisyys on saatu vain ensimmäisestä vuosisadasta ja sen mujaddid-persoonasta: Umar ibn Abd al-Aziz (682–720). Toinen traditio ("hadith") kertoo, että parhaita ihmisiä ovat muutama sukupolvi Muhammedin jälkeen eläneet ihmiset, mutta sen jälkeen ei enää ole tullut sukupolvia, joilla olisi samanlainen auktoriteetti. Tämä toinen traditio saattaa vaikeuttaa mujaddid-persoonien tunnistamista. Mitä etäämpänä sukupolvet ovat Muhammedista, sitä heikompia ne ovat. Samoin niiden mujadidd-persoonat ovat vähemmän vaikuttavia. Profeetta Muhammedilla oli läheisenä apuna neljä miestä, jotka kykenivät toimimaan hänen yhteydessään, mutta myöhemmin toimivilla mujaddid-persoonilla ei tällaista apua ollut.


title: Mujaddid

text:
Mujaddid-ehdokkaiksi asetettujen henkilöiden elämäkertoja lukiessa voi todeta, että vaikka mujaddidit ovat ensisijaisesti islamin uudistajia ja ennalleen saattajia, heillä on ainakin jossakin määrin ollut myös yleismaailmallista vaikutusta.
Islamin yksi kiistellyimmistä persoonista on Mirza Ghulam Ahmad, Ahmadiyya- liikkeen perustaja joka on kirjoittanut kirjoissaan Mujaddid viran erinomaisuuksista mm. seuraavaa:


title: Mujaddid

text:
"Mujaddid on se Profeetan sijainen, joka kuvastaa Profeetan muotoa. Hän on Profeetan jäljittelijä, jonka omakin olemus kuvastaa Profeetan erinomaisuuksia. Hän kykenee totuuden kautta vakuuttamaan vastustajat ja osoittaa vääryyden olleen todellista
ja lannistavaa." (Ayenae Kamalat-e-Islam, siv. 245-247).


title: Mujaddid

text: Mirza Ghulam Ahmadille ei tuota mitään ongelmia erottaa eri vuosisatojen Mujaddid persoonia, vaan hän esittää niistä itsevarman luettelon:


title: Mujaddid

text:
Syed Abdul Qadir Jilani (1077–1166)
Abul Hasan Kharqani (963-1033)
Abu Yazid Bistami (804-874)
Jumaid Baghdadi (830-910)
Mohyuddin Ibn Arabi (1165-1240)
Dhunnoon Misri (796-859)
Mueenuddin Chishti Ajmeri (1141-1236)
Qutbuddin Bakhtiar Kaki (1173-1235)
Fareeduddin Pakpattani (1188-1280)
Nizamuddin Dehlavi (1274-1356)
Shah Waliullah Dehlavi (1703-1762)
Shaikh Ahmad Sirhindi (1564–1624)Mirza Ghulam Ahmadin luettelonsa nimet ovat suufimestareita, jotka käsittääkseni islamin valloitussotien jälkeen menivät
kansan keskuuteen ja omalla elämällään vakuuttivat valloitettujen maiden asukkaat islamin paremmuudesta.
He toimivat apostoleina ja eräänlaisina kansan pyhimyksinä. Eivät ehkä niinkään kirjallisia tuotteita
tuottavina opettajina tai tiedemiehinä. Mutta ilmeisesti Mirza Ghulam Ahmad arvosti eniten sitä, että kansa kääntyi
elävän Jumalan puoleen ja alistui islamiin esimerkin voimasta.


title: Mujaddid

text:
Ahmadin käsityksen mukaan Mujaddid virka on se seikka, joka tekee islamista ylivertaisen uskonnon. Jumala luopui muiden uskontojen tukemisesta kun islam saapui; niin paljon, että niiden puutarhat alkoivat kasvaa ohdaketta ja jäivät
hoitamatta. Opilliset virheet ja korruptio saivat sijaa; kun taas islam uudistuu joka vuosisadan alussa Mujaddid viran ansiosta.


title: Mujaddid

text: Käsitykseni mukaan M.G. Ahmad viittaa myös Mujaddid persoonan apuna olevan satoja tai tuhansia muita henkilöitä ja enkeleitä. Ikään kuin siinä toteutuisi evankeliumin sana: Elävän veden virroista, jotka kumpuavat; sekä Tooran kuvaus Jaakobista Betelissä, jossa hän näkee enkelten nousevan ylös ja alas taivaan portaita pitkin. Ei siis ole ihme, jos Mujaddid persoonilla on yleismaailmallista vaikutusta.


title: Mujaddid

text:
Ahmad on 14. vuosisadan Mujaddid ehdokas, jota suurin osa valtavirran muslimeista on pitänyt kuitenkin harhaoppisena. Häntä ei otettu vastaan ja hänen käsityksensä islamin ylivertaisuudesta muihin uskontoihin nähden tuntuukin ylimitoitetulta.
Muillakin uskonnoilla on nimittäin keinoja puhdistaa uskontoa. Tästä voidaan pitää yhtenä esimerkkinä Protestanttisen liikkeen nousua 1500-luvulla.


title: Mujaddid

text: Hazrat Mirza Ghulam Ahmad: The Essence of Islam, sivut 1-25, 1979; The London Mosque.


title: Wii Party

text: Wii Party on Nintendon kehittämä ja julkaisema partypeli Wiille, joka sisältää yli 80 pelattavaa minipeliä. Peli lainaa runsaasti pelielementtejä Mario Party-pelisarjasta, Nintendon toisesta tavaramerkistä. Tämä oli myös ensimmäinen peli, jota Shigeru Miyamoto ei kehittänyt.


title: Wii Party

text: Peli julkaistiin Japanissa 8. heinäkuuta, Pohjois-Amerikassa 3. lokakuuta, Australiassa 7. lokakuuta ja Euroopassa 8. lokakuuta 2010. "Wii Partyn" paljasti ensimmäisen kerran Satoru Iwata 7. toukokuuta 2010. Peli sai arvostelijoilta vaihtelevia vastaanottoja ristiriitaisista positiivisiin, ja maaliskuussa 2012 sitä oli myyty maailmanlaajuisesti 7,94 miljoonaa kappaletta.


title: Jarmukin taistelu

text: Jarmukin taistelu käytiin Bysantin keisarikunnan ja Muhammedin kannattajien välillä vuonna 636 Jarmukjoen varrella Syyriassa. Taistelu päättyi muslimiarmeijan voittoon ja Syyrian menetykseen.


title: Jarmukin taistelu

text: Muhammedin kuoleman jälkeen muslimijoukot alkoivat levittää islamia. Vuonna 633 ne liikehtivät pohjoiseen kohti Bysantin keisarikuntaa ja Sassanidien valtakuntaa. Vaikka Bysantin keisarikunta oli rikas ja mahtava, se oli juuri käynyt kalliiksi tulleen sodan sassanideja vastaan. Alkuvuodesta 634 muslimijohtaja Abu Bekr vaati "jihadia", pyhää sotaa. Hän lähetti sotajoukot Syyriaan ja Palestiinaan.


title: Jarmukin taistelu

text: Muslimijoukot kohtasivat Bysantin armeijan Jarmukjoen varrella.


title: Jarmukin taistelu

text: Monien keskiajan taistelujen tapaan Jarmukissakin järjestettiin aluksi kummankin osapuolen kokeneimpien ratsumiesten miekkataistelu ei-kenenkään-maalla. Voitto ystävien ja vihollisten edessä kohotti paitsi miekkamestarin arvostusta, myös asetovereiden mielialaa. Muslimit olivat selvästi voitokkaampia, mikä sai bysanttilaisten ylipäällikön Vahanin huolestumaan armeijansa taisteluinnon heikentymisestä.


title: Jarmukin taistelu

text: Vahan päätti ryhtyä yllätyshyökkäykseen juuri ennen aamunkoittoa, jolloin hän oli kuullut muslimien kokoontuvan rukoilemaan. Hän toivoi jumalan avulla yllättävänsä muslimit niin, että ehtisi murskata vihollisensa, ennen kuin nämä ehtisi järjestää joukkonsa taisteluun. Vahanin suunnitelma valui hiekkaan. Muslimien ylipäällikkö Khalid ibn al-Walid oli asettanut yöllä vartioon etujoukon, joka havaitsi bysanttilaisten aikeet. Muslimien etujoukko viivytti Vahanin miehiä, ja al-Walid keskeytti aamurukouksensa ja komensi miehensä nopeasti asemiin. Vahan keskitti paljon joukkoja keskelle taistelukenttää ja pakotti al-Walidin siirtämään miehiään keskelle paineen torjumiseksi. Vahan vastasi hyökkäämällä voimakkaasti muslimien vasempaan sivustaan, mikä puhkaisi muslimien rivit ja pakotti vihollisen pakosalle.


title: Jarmukin taistelu

text: Sama toistui kolmantena päivänä. Neljäntenä päivänä al-Walid joutui kuitenkin vetäytymään heti aamusta alkaen. Bysanttilaiset kävivät kiivaasti arabien oikean siiven kimppuun, ja osa Vahanin joukoista oli valmiina tekemään ratkaisevan hyökkäyksen vihollisen toiseen sivustaan, kun al-Walid joutuisi vetämään reservinsä pois alueelta. Al-Walid joutuikin määräämään ratsuväkeään oikeaan sivustaan toistuvasti, jolloin vasemman sivustan sotilaat joutuivat bysanttilaisten nuolisateeseen. Päivän lopuksi muslimien joukot olivat samoilla sijoillaan kuin aamulla, mutta he kaikki olivat ylpeitä ja tyytyväisiä pidettyään asemansa määrältään ylivoimaista vihollista vastaan.


title: Jarmukin taistelu

text: Aamun sarastaessa al-Walid kokosi kaiken jäljelle jääneen ratsuväkensä yhdeksi yksiköksi, jonka tehtävänä oli saartaa bysanttilaiset ja hyökätä heidän kimppuunsa sivusta. Ensimmäistä kertaa kuusi päivää kestäneen taistelun aikana hän määräsi jalkaväkensä hyökkäämään ja painostamaan vihollista jyrkkien törmien suuntaan. Bysanttilaiset pakotettiin hitaasti mutta vääjäämättä yhä pienemmälle alueelle, ja Vahan näki täydellisen romahduksen uhkaavan. Ensimmäiset bysanttilaiset sotilaat pysähtyivät rotkon reunalle ja etsivät kuumeisesti reittiä alas, mutta takaa tulleet asetoverit tönivät heitä paniikissa paetessaan koko ajan eteneviä muslimeja.


title: Jarmukin taistelu

text: Bysanttilaiset hävisivät taistelun 20. elokuuta 636.


title: Rocky DeSantos

text: Rocky DeSantos on kuvitteellinen henkilö Power Rangers -universumissa. Hän oli järjestyksessä toinen punainen ranger televisiosarjassa "Mighty Morphin Power Rangers" sen toisella ja kolmannella tuotantokaudella. Lisäksi Rocky toimi sinisenä rangerina sarjassa "Power Rangers Zeo", mutta luovutti paikkansa rangerina loukattuaan selkänsä hieman ennen sarjan "Power Rangers Turbo" alkua. Häntä näytteli Steve Cardenas.


title: Rocky DeSantos

text: Rocky rakasti hauskanpitoa ja hän osallistuikin mielellään erilaisiin tanssiaisiin ja juhliin tai vietti yksinkertaisesti aikaansa Ernien omistamalla nuorisokeskuksella. Hän myös osallistui enemmän kuin mielellään aarteenetsintään ja auttoi siivousprojekteissa. Kerran hän toimi myös ekstrana scifi-elokuvassa.


title: Rocky DeSantos

text: Rockyllä oli eloisa ja hauskuuttelusta pitävä luonne. Hän oli menevä ja häneltä tuntui aina löytyvän vitsi joka tilanteeseen. Rocky oli myös aina rehellinen ystävilleen. Hänen huumorintajullaan oli terapeuttinen vaikutus muihin rangereihin, kun se lievitti heidän huoliaan ja stressiään. Rocky ymmärsi kuitenkin, että tietyillä hetkillä täytyi olla myös uskottava ja täsmällinenkin. Hän oli yleisesti luotettava ja viileäpäinen henkilö, joka pyrki neutraloimaan ystäviensä huolia iloisuudellaan.


title: Rocky DeSantos

text: Rocky piti myös aivoja rasittaneista haasteista. Kerran hän vaihtoi päiväksi roolia kemiaa opettaneen Mr. Wiltonin kanssa ja pääsi siten itse kokeilemaan taitojaan opettajana. Hän kävi lukiossaan myös tietotekniikka- ja kasvitiedekurssit. Välillä hän vieraili myös museoissa.


title: Rocky DeSantos

text: Aktiivinen elämäntapa piti Rockyn energisenä. Hän nautti harrastaessaan karatea, juostessaan ystäviensä kanssa, pelatessaan lentopalloa, amerikkalaista jalkapalloa, baseballia, lumilautailua ja useita muita urheilulajeja. Rocky myös kanavoi energiaansa ilmoittautumalla vapaaehtoiseksi hengenpelastajaksi Angel Groven rannalle.


title: Rocky DeSantos

text: Rocky kohtasi rangerit ensimmäisen kerran, kun hän oli yhdessä ystäviensä Adam Parkin ja Aisha Campbellin kanssa puistossa ja esti ystäviensä kanssa karanneiden lastenvaunujen päätymisen jyrkkään rinteeseen. Rangerit olivat myös paikalla pysäyttämässä vaunuja. Rocky, Adam ja Aisha olivat kotoisin kuvitteellisesta Stone Canyonin kaupungista Kaliforniasta ja he olivat vierailulla Angel Grovessa edustamassa Stone Canyonia ryhmäninjakilpailuissa. Rocky oli taitava taistelulajien taitaja, joten myös Lord Zedd kiinnostui hänestä. Ninjakilpailujen jälkeen Goldar kaappasi Rockyn, Adamin ja Aishan luolaan yhdessä heidän Stone Canyonin suosikkiopettajan, Mr. Andersonin, kanssa. Heidän kaikkien onneksi Power Rangerit saapuivat juuri ajoissa pelastamaan heidät. Rocky, Adam ja Aisha saivat kuitenkin sattuman kautta selville rangereiden salaiset henkilöllisyydet, sillä Billy oli ongelmissa Zeddin lähettämän myrkkykäärmeen kanssa ja Tommy Oliverin ja Kimberly Hartin täytyi poistaa hänen kypäränsä. Tapahtuman jälkeen Rocky, Adam ja Aisha tulivat rangereiden liittolaisiksi ja he lupasivat Zordonille pitävänsä rangereiden henkilöllisyydet salassa. Myöhemmin he myös muuttivat Angel Groveen.


title: Rocky DeSantos

text: Rocky valittiin Jason Lee Scottin paikalle Punaiseksi Power Rangeriksi sen jälkeen, kun Jason, Trini Kwan ja Zack Taylor oli valittu osallistumaan Sveitsissä järjestettyyn maailmanrauhankokoukseen. Valinnan myötä Rocky sai haltuunsa voimakolikon ja ohjattavakseen Red Dragon Thunderzordin. Hän ei vielä tuohon aikaan tiennyt, että jo hänen esi-isänsä oli aikoja sitten pitänyt hallussaan Punaisen Rangerin voimia, kun Kimberly oli vahingossa joutunut hetkeksi ajassa taaksepäin.


title: Rocky DeSantos

text: Kolmannen tuotantokauden alussa Ritan veli Rito Revolto onnistui hirviöjoukon avustamana tuhoamaan rangereiden Thunderzordit ja Tigerzordin. Tapahtuman jälkeen Rocky lähti muiden rangereiden mukana etsimään Ninjoria, joka antoi heille uudet ninjakolikot ja myös uudet zordit. Rockystä tuli uuden ninjakolikkonsa avulla Punainen Ninja Ranger ja hän ohjasi uutena zordinaan Ape Ninjazordia. Rockyn ninjavoimat sisälsivät myös telesiirtymisen ja mahdollisuuden kadota ninja-asunsa sisältä. Ne antoivat hänelle myös tavallista suuremmat voimat ja hän pystyi nopeasti kiipeämään pintoja pitkin. Rocky sai myöhemmin ohjattavakseen vielä Punaisen Shogunzordin ja kyvyn käyttää suojaavaa ja taitoja nostavaa Metallic Armoria.


title: Rocky DeSantos

text: Rangerit saivat myöhemmin käsiinsä voimakkaan Zeokristallin. Varmistaakseen ettei paha Master Vile saisi Zeokristallia uudestaan haltuunsa rangerit hajottivat sen viideksi pienemmäksi kristalliksi ja lähettivät sen palat eri aikakausille eri puolille maailmaa.


title: Rocky DeSantos

text: Mighty Morphin Power Rangersin viimeisessä jaksossa Master Vile oli "Orb of Doomin" avulla onnistunut siirtämään Maapallon ajassa taaksepäin. Sen seurauksena rangereista oli tullut lapsia eivätkä he pystyneet enää käyttämään voimiaan. Sen vuoksi minisarjassa "Mighty Morphin Alien Rangers" Maata puolustamaan kutsuttiin hetkeksi Aquitar-planeetan Power Rangerit. Myöhemmin Billy rakensi ninjakolikoista voimansa ottaneen koneen, jolla hän toivoi pystyvänsä muuttamaan rangerit takaisin oikean ikäisiksi. Kuitenkin vain Billy ehti käyttää laitetta, kun Goldar ja Rito Revolto varastivat sen. Sen jälkeen Rita Repulsa ja Lord Zedd tuhosivat laitteen sisällä olleet kuusi ninjakolikkoa, joten Power Rangereiden käyttämät voimat olivat lopullisesti mennyttä. Koska Rockyn ninjakolikko oli siten tuhoutunut ja voimakolikko käyttökelvoton lähti nuori Rocky etsimään portaalin läpi yhtä Zeokristallin palasista. Hän päätyi muinaiseen Meksikoon, josta kristallin osa löytyi aktiivisen tulivuoren kraatterista. Tulivuori sammui kristallin irrottamisen jälkeen ja Rocky pelasti siten tulivuoren lähellä sijainneen kylän. Rocky ilmeisesti kohtasi samalla myös nuoren isoisänsä, Pablo DeSantosin.


title: Rocky DeSantos

text: Maapallon palattua normaaliksi Rockystä tuli Zeokristallin antamilla voimilla Zeo Ranger III. Hän ohjasi uutena zordinaan sfinksiä muistuttanutta Zeozord III:a. Hänen zordinsa antoi myös Zeo Megazordille kyvyn käyttää taistelukypärää nimeltä Zeo III Battle Helmet: Zeo Pyramid Power. Myöhemmin Rocky sai vielä käyttöönsä humanoidirobottia muistuttaneen Super Zeo Zord III:n.


title: Rocky DeSantos

text: Sarjan aikana Jason Lee Scott, jonka Rocky oli alun perin korvannut, palasi takaisin kultaisena rangerina ja samalla ryhmän uutena varajohtajana. Jasonin paluun jälkeen Rocky alkoi tuntea itsensä ulkopuoliseksi ja hän tunsi että hänet oli korvannut ranger, jonka hän oli aiemmin itse korvannut. Rocky halusi todistaa tärkeytensä itselleen ja muille rangereille, joten hän hyökkäsi yksin King Mondoa vastaan. Tapahtuma opetti Rockyä ja hän alkoi pitää Jasonia ystävänään sekä kohdella häntä kuten muitakin rangereita. Hän myös ymmärsi olevansa tärkeä osa ryhmää.